sagorsarker/bangla-wikipedia huggingface dataset:
ভিরাগো

ভিরাগো একজন নারী বীর। যার নামের বিভিন্ন অর্থ যেমন 'অত্যন্ত বলিষ্ঠ একজন, বীর যোদ্ধা, মহিলা যোদ্ধা, নায়িকা ইত্যাদি।
ঐতিহাসিকভাবে, একটি ভিরাগোর ধারণাটি প্রাচীনকালে ফিরে গেলে বুঝা যাবে। যেসময় হেলেনীয় দর্শনের উল্লেখ ছিলো সেই সময় অভিজাত এবং বিশেষভাবে বীরত্বপূর্ণ পুরুষরা ভিরাগো ছিল। "Virtus" ("Vir" সাথে যুক্ত থাকে, সাহসী মানুষ সমাজের সর্বোচ্চ মূল্যবোধ ও নৈতিকতা অনুসারে হোমো, মানুষের মত) প্রাচীন রোমের (গ্রীস) একজন ব্যক্তির জন্য শ্রেষ্ঠত্বের বৈশিষ্ট্য সংজ্ঞায়িত করেছেন, যার মধ্যে আছে সাহস ও বীরত্ব, কিন্তু নৈতিকতা এবং শারীরিক শক্তি। 
নারী এবং অ-অভিজাত বা বীর নয় এমন পুরুষ (ক্রীতদাস, দাস, কারিগর, ব্যবসায়ীরা) একটি নিচু শ্রেণীর হিসাবে বিবেচিত হয়, এবং রোমানরা এই নৈতিকতা বিশ্বাস করে। একটি মহিলা, তবে ব্যতিক্রমী যথেষ্ট সে এই ভিরাগো খেতাব অর্জন করতে পারে। তারপর, "ভিরাগো" সম্মান এবং শ্রদ্ধা একটি উপাধি ছিল। খ্রিস্টান ধর্মমতে, যে নান বা পবিত্র নারী কৌমার্য চর্চার মাধ্যমে পুরুষ সন্ন্যাসী ও ভিক্ষুকের মতো হয়ে গেছে উদাহরণস্বরূপ ধর্মীয় অনুশীলন এবং ভক্তি, এবং অক্ষত কুমারীত্ব, সীমাবদ্ধতা অতিক্রম করেছে বলে মনে করা হয় তাদের নারীবাদী এবং ভিরাগো বলা হয়।
তান আহ এং

তান আহ এং () (১৯৫৫-২০১৩) একজন চীনা বংশোদ্ভূত মালয়েশীয় রাজনীতিবিদ ছিলেন, যিনি মালয়েশীয় আইনসভার নিম্নকক্ষ দেওয়ান রাকয়াতে ২০০৪ সাল থেকে ২০১৩ সাল পর্যন্ত গেলাং পাতাহ আসনের সংসদ সদস্য হিসেবে দায়িত্ব পালন করেছেন। তিনি মালয়েশিয়ান চাইনিজ অ্যাসোসিয়েশনের রাজনীতির সাথে যুক্ত ছিলেন।
তান আহ এং ১৯৫৫ সালের আগস্ট মাসের ২২ তারিখে মালয়েশিয়ার জোহর রাজ্যে জন্মগ্রহণ করেন। তিনি ২০০৪ সালের মালয়েশীয় সাধারণ নির্বাচনে গেলাং পাতাহ থেকে মালয়েশিয়ান চাইনিজ অ্যাসোসিয়েশনের মনোনয়ন লাভ করেন। তিনি ৪১,০০১ ভোট পেয়ে নির্বাচিত হন, যা ছিল প্রদত্ত ভোটের ৭৮%। এর পূর্বে তিনি দেশটির আইনসভার উচ্চকক্ষ দেওয়ান নেগারায় সিনেটর হিসেবে দায়িত্ব পালন করেছিলেন।
২০১৩ সালের মালয়েশীয় সাধারণ নির্বাচনে তিনি দেওয়ান রাকয়াতে গেলাং পাতাহ আসন থেকে পুনরায় প্রতিদ্বন্দ্বিতা করেন। এবার তিনি ৩৩,৬৩০ ভোট পেয়ে নির্বাচিত হন, যা ছিল প্রদত্ত ভোটের ৫৫%। ২০১৩ সালের মালয়েশীয় সাধারণ নির্বাচনের সময় তিনি মস্তিষ্কের ক্যান্সারে আক্রান্ত ছিলেন। সে জন্য তিনি সে বার প্রতিদ্বন্দ্বিতা করেন নি।
তান আহ এং ২০১৩ সালের ১০ আগস্ট মস্তিষ্কের ক্যান্সারে আক্রান্ত হয়ে মৃত্যুবরণ করেন।
ফাতিমাহ লতিফ

ফাতিমাহ বিনতে আব্দুল লতিফ (জাওয়ি: فاطمه بنت عبداللتايف; জন্ম ১৬ মার্চ ১৯৬৬) হলেন একজন সিঙ্গাপুরীয় রাজনীতিবিদ, যিনি দেশটির পিপলস অ্যাকশন পার্টির রাজনীতির সাথে যুক্ত। তিনি দেশটির আইনসভায় ২০০৬ সাল থেকে মেরিন প্যারেড গ্রুপ রিপ্রেজেন্টেশন কন্সটিটুয়েন্সির গেলাং সেরাইয়ের সংসদ সদস্য হিসেবে দায়িত্ব পালন করছেন।
ফাতিমাহ লতিফ ১৯৬৬ সালের ১৬ মার্চ জন্মগ্রহণ করেন। তিনি সিঙ্গাপুর জাতীয় বিশ্ববিদ্যালয় থেকে এমবিবিএস ডিগ্রি লাভ করেছেন। এরপর তিনি স্কটল্যান্ডের রয়াল ইনফার্মেটরি অব এডিনবার্গ এবং যুক্তরাষ্ট্রের ভার্জিনিয়া মেডিকেল কলেজ ও সিনসিনাটি বিশ্ববিদ্যালয় থেকে উচ্চশিক্ষা অর্জন করেন। বর্তমানে তিনি রাজনীতির পাশাপাশি সিঙ্গাপুর জেনারেল হাসপাতালে সিনিয়র কনসালটেন্ট হিসেবে কর্মরত আছেন।
ফাতিমাহ লতিফ ২০০৬ সালে সিঙ্গাপুরীয় সাধারণ নির্বাচনে মেরিন প্যারেড গ্রুপ অব কনস্টিটুয়েন্সির গেলাং সেরাই থেকে বিনা প্রতিদ্বন্দ্বিতায় নির্বাচিত হন। এরপর ২০১১ ও ২০১৫ সালের সিঙ্গাপুরীয় সাধারণ নির্বাচনে তিনি পিপলস অ্যাকশন পার্টির টিকিটে মেরিন প্যারেড গ্রুপ অব কনস্টিটুয়েন্সির গেলাং সেরাই থেকে সিঙ্গাপুরীয় আইনসভায় সংসদ সদস্য হিসেবে নির্বাচিত হন।
রাহায়ু মাহজাম

রাহায়ু মাহজাম (জাওয়ি: رحايو مهزم; জন্ম ১৯৮০) হলেন একজন সিঙ্গাপুরীয় রাজনীতিবিদ, যিনি দেশটির পিপলস অ্যাকশন পার্টির রাজনীতির সাথে যুক্ত। তিনি বর্তমানে দেশটির আইনসভাত জুরং গ্রুপ অব রিপ্রেজেন্টেশন কন্সটিটুয়েন্সির একজন সংসদ সদস্য হিসেবে দায়িত্ব পালন করছেন।
রাহায়ু মাহজাম ১৯৮০ সালে জন্মগ্রহণ করেন। তিনি তার শিক্ষাজীবনের শুরুতে র‍্যাফলস বালিকা বিদ্যালয়ে পড়েছেন। এরপর তিনি পড়েন র‍্যাফলস জুনিয়র কলেজে। ২০০৩ সালে তিনি সিঙ্গাপুর জাতীয় বিশ্ববিদ্যালয়ে আইনে স্নাতক হন।
তিনি পেশায় একজন আইনজীবী। তিনি সিঙ্গাপুরের শরিয়া আদালতে ডেপুটি রেজিস্টার হিসেবে দায়িত্ব পালন করেছেন।
২০১৫ সালের ২০ আগস্ট তিনি সহ আরো পাঁচজনকে জুরং গ্রুপ রিপ্রেজেন্টেশন কন্সটিটুয়েন্সি থেকে মনোনয়ন দেয় পিপলস অ্যাকশন পার্টি। নির্বাচনে তারা প্রদত্ত ভোটের ৭৯.২৯% ভোট পেয়ে নির্বাচিত হন।
স্তেলা কিরিয়াকিদৌ

স্তেলা কিরিয়াকিদৌ (; জন্ম ১০ মার্চ ১৯৫৬), হলেন একজন সাইপ্রাসীয় মনোবিদ রাজনীতিবিদ, যিনি প্রথম সাইপ্রাসীয় ও তৃতীয় নারী হিসেবে ইউরোপীয় কাউন্সিলের পার্লামেন্টারি অ্যাসেম্বলির সভাপতি হিসেবে দায়িত্ব পালন করেছেন।
স্তেলা কিরিয়াকিদৌ ১৯৫৬ সালে সাইপ্রাসের রাজধানী নিকোসিয়ায় জন্মগ্রহণ করেন। তিনি পেশায় একজন মনোবিদ। তিনি যুক্তরাজ্যের রিডিং বিশ্ববিদ্যালয় ও ম্যানচেস্টার বিশ্ববিদ্যালয়ে পড়াশোনা করেছেন। তিনি ১৯৭৬ সাল থেকে ২০০৬ সাল পর্যন্ত দেশটির স্বাস্থ্য মন্ত্রণালয়ে কর্মরত ছিলেন।
২০১৩ সাল থেকে তিনি দেশটির রাজনৈতিক দল ডেমোক্রেটিক র‍্যালির সহসভাপতি হিসেবে দায়িত্ব পালন করছেন।
১৯৯৯ সালে তিনি সাইপ্রাসের প্রথম স্তন ক্যান্সার প্রতিরোধী আন্দোলনের সভাপতি হিসেবে যুক্ত হন এবং ২০১৬ সাল থেকে তিনি জাতীয় ক্যান্সার প্রতিরোধী পরিকল্পনা কমিটির সভাপতি হিসেবে নিযুক্ত হন।
২০১২ সাল থেকে তিনি ইউরোপীয় কাউন্সিলের পার্লামেন্টারি অ্যাসেম্বলির সাইপ্রাসীয় প্রতিনিধি দলের প্রধান হিসেবে যুক্ত আছেন। ২০১৮ সালে তিনি প্রথম সাইপ্রাসীয় ও তৃতীয় নারী হিসেবে ইউরোপীয় কাউন্সিলের পার্লামেন্টারি অ্যাসেম্বলির সভাপতি হিসেবে নির্বাচিত হন। এরপর, সভাপতি হিসেবে দায়িত্ব পালন শেষ হবার পর ২০১৮ সালের জানুয়ারিতে আরো সতের জনের সাথে ইউরোপীয় কাউন্সিলের পার্লামেন্টারি অ্যাসেম্বলির সহসভাপতি হিসেবে নিযুক্ত হন।
জিস্যাট-৩১

উপগ্রহের প্রধান যোগাযোগের পে-লোড হল কুই ব্যান্ড এবং এটি ইনস্যাট -৪সিআর উপগ্রহের একটি প্রতিস্থাপক হিসাবে কাজ করবে । উপগ্রহেটি ভারতীয় উপমহাদেশে উন্নত টেলি যোগাযোগের কাজ করবে। এটি ভিএসএটি নেটওয়ার্ক, টেলিভিশন আপলিঙ্ক, ডিজিটাল সাইনেজ নতুন সংগ্রহ, ডিটিই সেবা এবং অন্যান্য যোগাযোগ ব্যবস্থাগুলির জন্য ব্যবহার করা হবে। এটি ইসরো'র দ্বারা চালু ৪০ তম যোগাযোগ উপগ্রহ এবং এরিয়ানস্পেসের দ্বারা ইসরো উপগ্রহের ২২ তম প্রবর্তন। 
উপগ্রহটি ৫ ফেব্রুয়ারি এয়ারায়েন্স ৫ ভিসিএএর ১০৩ তম উড়ানের মাধ্যমে ২১:০১ ইউটিসি তে উৎক্ষেপণ করা হয়েছিল, এই রকেট দ্বারা হেলাস-স্যাট -৪ / সৌদি জিওসাত -১-এরও স্থাপন করা হয়েছিল ।
শাহনাজ সালিম মালিক

শাহনাজ সালিম মালিক () হচ্ছেন একজন পাকিস্তানি রাজনীতিবিদ যিনি ২০১৮ সালের আগস্ট থেকে পাকিস্তান জাতীয় সংসদ এর সদস্য হিসেবে দায়িত্ব পালন করছেন। পূর্বে তিনি মার্চ ২০০৮ থেকে ২০১৮ সালের মে মাস পর্যন্ত জাতীয় সংসদের সদস্য ছিলেন।
১৩ জানুয়ারি ১৯৫৬ সালে দেরা গাজী খান জেলায় শাহনাজ সালিম মালিক জন্মগ্রহণ করেন।<ref name="pap/2002"></ref>
তিনি ১৯৮৩ সালে মাস্টার্স অব আর্টস ডিগ্রী লাভ করেন এবং তার স্নাতকোত্তর ডিগ্রিও রয়েছে। তিনি ১৯৯৪ সালে বাহাউদ্দিন জাকারিয়া বিশ্ববিদ্যালয় থেকে "ব্যাচেলর অব ল" ডিগ্রী লাভ করেন এবং একজন অনুশীলনকারী আইনজীবী ছিলেন।
তিনি পাকিস্তানের ২০০২ সালের সাধারণ নির্বাচনে মহিলাদের জন্য সংরক্ষিত একটি আসনে পাকিস্তান মুসলিম লীগ (এন)-এর (পিএমএল-এন) প্রার্থী হিসেবে পাঞ্জাবের প্রাদেশিক পরিষদে নির্বাচিত হন।
পাকিস্তানের ২০০২ সালের সাধারণ নির্বাচনে পাঞ্জাব থেকে নারীদের জন্য সংরক্ষিত আসনে পিএমএল-এন এর প্রার্থী হিসেবে তিনি পাকিস্তানের জাতীয় সংসদ-এ নির্বাচিত হন।
তিনি পাকিস্তানের সাধারণ নির্বাচন, ২০১৩-এ পাঞ্জাবের মহিলাদের জন্য সংরক্ষিত আসনে পিএমএল-এন প্রার্থী হিসেবে পাকিস্তানের জাতীয় সংসদে পুনরায় নির্বাচিত হন।
তিনি পাকিস্তানের সাধারণ নির্বাচন, ২০১৮-এ পাঞ্জাব থেকে নারীদের জন্য সংরক্ষিত একটি আসনে পিএমএল-এন প্রার্থী হিসেবে জাতীয় সংসদে পুনরায় নির্বাচিত হন।
নাফিসা শাহ

নাফিসা শাহ (; জন্ম ২০ই জানুয়ারী ১৯৬৮) হচ্ছেন একজন পাকিস্তানি রাজনীতিবিদ যিনি ২০১৮ সালের আগস্ট থেকে পাকিস্তান জাতীয় সংসদ এর সদস্য হিসেবে দায়িত্ব পালন করছেন। পূর্বে তিনি মার্চ ২০০৮ থেকে ২০১৮ সালের মে মাস পর্যন্ত জাতীয় সংসদের সদস্য ছিলেন।
নাফিসা শাহের জন্ম ১৯৬৮ সালের ২০ই জানুয়ারি খাইরপুর, সিন্ধু-এ। তার পিতা হচ্ছেন তিন বারের নির্বাচিত সিন্ধুর মুখ্যমন্ত্রী কাইম আলী শাহ।<ref name="pildat/profile1"></ref>
তিনি অক্সফোর্ড বিশ্ববিদ্যালয় থেকে সামাজিক ও সাংস্কৃতিক নৃতত্ত্বে ডক্টরেট ডিগ্রী অর্জন করেছেন।
২০০১ থেকে ২০০৭ সাল পর্যন্ত নাফিসা শাহ খায়েরপুর জেলার নাজিম হিসেবে দায়িত্ব পালন করেন।
তিনি পাকিস্তানের সাধারণ নির্বাচন, ২০০৮-এ সিন্ধু থেকে পাকিস্তান পিপলস পার্টির (পিপিপি) প্রার্থী হিসেবে মহিলাদের জন্য সংরক্ষিত আসনে পাকিস্তানের জাতীয় সংসদে নির্বাচিত হন। তিনি ২০০৮ থেকে ২০১৩ সাল পর্যন্ত মধ্যে জাতীয় মানব উন্নয়ন কমিশনের চেয়ারম্যান এবং মহিলা সংসদীয় সমিতির সাধারণ সম্পাদক হিসাবে দায়িত্ব পালন করেন।
তিনি কমনওয়েলথ পার্লামেন্টারি অ্যাসোসিয়েশনের ভাইস প্রেসিডেন্ট।<ref name="dawn/6march2016"></ref> তিনি জাতীয় মানব উন্নয়ন কমিশনেরও নেতৃত্ব দিয়েছেন। ২০১১ সালে তিনি অক্সফোর্ড বিশ্ববিদ্যালয় কর্তৃক পিএইচডি ডিগ্রি লাভ করেন।<ref name="dawn/3april2011"></ref>
দ্বিতীয়বারের মতো পাকিস্তানের সাধারণ নির্বাচন, ২০১৩-এ সিন্ধু প্রদেশের মহিলাদের জন্য সংরক্ষিত আসনে পিপিপির প্রার্থী হিসাবে তিনি জাতীয় সংসদে পুনরায় নির্বাচিত হন।<ref name="tribune/30may2013"></ref><ref name="tribune/21mar2016"></ref>
তিনি পাকিস্তানের সাধারণ নির্বাচন, ২০১৮-এ পাকিস্তান পিপলস পার্টির (পিপিপি) প্রার্থী হিসাবে এনএ-২০৮ (খাইরপুর-১) আসন থেকে জাতীয় সংসদে পুনরায় নির্বাচিত হন। তিনি ১০৭,৮৪৭ ভোট পেয়ে বিরোধী প্রার্থী গাউছ আলী শাহকে পরাজিত করেন।
তারা সুন্দরী

তারা সুন্দরী একজন বাঙ্গালী মঞ্চ অভিনেত্রী, গায়িকা ও নৃত্যশিল্পী। যিনি সম্ভবত ১৮৭৭-১৮৭৮ সালে জন্মগ্রহণ করেন।
তারা সুন্দরী ১৮৭৮ সালে জন্মগ্রহণ করেন। ১৯২২ সালে তার ছেলের মৃত্যু হলে তিনি মঞ্চজগৎ থেকে অবসর গ্রহণ করেন। এরপর তিনি ভুবনেশ্বর গমন করেন এবং সেখানকার একটি আশ্রমে যেয়ে নিজেকে ধর্মকর্মে নিয়োজিত করেন। গিরিশচন্দ্র ঘোষ তাকে মঞ্চজগতে ফির‍তে অনুরোধ করলে তিনি কলকাতায় ফিরে এসে পুনরায় মঞ্চনাটকে কাজ শুরু করেন। অবসর থেকে ফিরে আসার পর তিনি সর্বপ্রথম "দুর্গেশনন্দিনী" নাটকে অভিনয় করেন। তারা সুন্দরী ১৯৪৮ সালে মৃত্যুবরণ করেন।
তারা সুন্দরী মাত্র ৭ বছর বয়সে বিনোদিনীর সাহায্যে ১৮৮৪ সালে স্টার থিয়েটারে যোগ দেন। তিনি দিরিশ ঘোষের চৈতন্যলীলা নামের একটি নাটকে নিমাইয়ের চরিত্রে অভিনয় করেন।তারাসুন্দরী সেই নাটকে ছেলের চরিত্রে অভিনয় করেন। প্রথম বালিকা চরিত্রে অভিনয় করেন হারানিধি নাটকে ১৮৯১ সাল থেকে তিনি নায়িকা চরিত্রে অভিনয় শুরু করেন।তিনি ১৮৯৪ সালে চন্দ্রশেখর নাটকে শৈবালিনী চরিত্রে অভিনয় করেন যা তাকে বিশেষ খ্যাতি এনে দেয়। তারাসুন্দরীর অভিনয়ের দক্ষতার জন্য তাকে বলা হত নাট্যসম্রাজ্ঞী।
১৮৯৭ সালে তিনি অমরেন্দ্রনাথ দত্তর ক্ল্যাসিক থিয়েটারে যোগ দেন। তিনি সেখানে প্রধান অভিনেত্রীতে পরিণত হন। প্রাথমিকভাবে তিনি অমৃতলাল মিত্রের কাছে অভিনয় শিখেন। ক্লাসিক থিয়েটারে এসে তিনি অমরেন্দ্রনাথ দত্তের কাছ থেকে আরো ভাল তালিম লাভ করেন। তিনি এখানে অনেকগুলো নাটকে অভিনয় করেন এবং বিপুল খ্যাতি অর্জন করেন। ১৯২২ সাল পর্যন্ত তিনি নিয়মিত থিয়েটারে অভিনয় করেছেন।
তারা সুন্দরী বহু মঞ্চনাটকে অভিনয় করেছেন। মঞ্চনাটকে অভিনয়ের তিনি দর্শকমহল থেকে প্রশংসা কুড়িয়েছেন। বাংলা মঞ্চনাটকের প্রথম দিকে তিনি শিশির কুমার ভাদুড়ির সাথে কাজ করেছেন।
লীলাবতী সিং

লীলাবতী সিং (১৮৬৮-১৯০৯) একজন শিক্ষাবিদ ও অধ্যাপিকা ছিলেন, যিনি লখনৌর ইসাবেলা থোবার্ন কলেজে সাহিত্য ও দর্শন বিষয়ে পাঠদান করতেন।
লীলাবতী সিং ১৮৬৮ সালে লখনৌর এক খ্রীষ্টান পরিবারে জন্মগ্রহণ করেন। জন্মের পর তার নাম রাখা হয়েছিল অ্যাথেল রাফায়েল।
যুবতী অবস্থায় তিনি তার নামের পরিবর্তে ভারতীয় নাম ব্যবহার করা শুরু করেন। ১৮৯৫ সালে তিনি এলাহাবাদ বিশ্ববিদ্যালয় থেকে ইংরেজি সাহিত্যের উপর ডিগ্রি অর্জন করেন। তিনি এলাহাবাদ বিশ্ববিদ্যালয় থেকে ডিগ্রি অর্জনকারিণী প্রথম দুই নারীর একজন।
১৮৯২ সালে তিনি ইসাবেলা থোবার্ন কলেজে শিক্ষক হিসেবে যোগদান করেন। ১৯০১ সালে তিনি কলেজের উপাধ্যক্ষ হিসেবে দায়িত্ব গ্রহণ করেন।
১৮৯৯, ১৯০০ ও ১৯০৯ সালে যুক্তরাষ্ট্র সফর করেছিলেন। ১৯০৭ সালে তিনি ওয়ার্ল্ড স্টুডেন্টস ক্রিশ্চিয়ান ফেডারেশনের সম্মেলনে ভারতবর্ষের প্রতিনিধিত্ব করেছিলেন।
তিনি "রফিক-ই-নিসোয়ান" নামের এক নারী বিষয়ক সংবাদপত্র সম্পাদনা করতেন এবং বুকার টি ওয়াশিংটনের জীবনীগ্রন্থ অনুবাদ করেছেন।
লীলাবতী সিং ১৯০৯ সালে বক্তৃতা প্রদানের জন্য যুক্তরাষ্ট্র সফর করেছিলেন। সফর চলাকালে তিনি মৃত্যুবরণ করেন। তার স্মৃতিতে ইসাবেলা থোবার্ন কলেজে 'লীলাবতী সিং ডরমিটরি'র নামকরণ করা হয়েছে।
কিশওয়ার জেহরা

কিশওয়ার জেহরা () হচ্ছেন একজন পাকিস্তানি রাজনীতিবিদ যিনি ২০১৮ সালের আগস্ট থেকে পাকিস্তান জাতীয় পরিষদ-এর সদস্য হিসেবে দায়িত্ব পালন করছেন। পূর্বে তিনি ২০০৮-২০১৩ এবং ২০১৩-২০১৮ সাল পর্যন্ত জাতীয় সংসদের সদস্য ছিলেন।
পাকিস্তানের সুপ্রিম কোর্ট সাবেক প্রধানমন্ত্রী নওয়াজ শরীফকে ২০১৫ সালের ২৮ জুলাই পানামা পেপার্স কেলেঙ্কারিতে জড়িত থাকার অভিযোগে পাকিস্তানের প্রধানমন্ত্রী হিসেবে অযোগ্য ঘোষণা করার পর কিশওয়ার জেহরাকে পাকিস্তানের প্রধানমন্ত্রী হওয়ার আমন্ত্রণ জানানো হয়েছিল যদি তিনি এবং মুত্তাহিদা কওমি আন্দোলন একটি জোট গঠনের জন্য পাকিস্তান মুসলিম লীগে যোগ দিতে রাজি হন। জেহরা শেষে প্রধানমন্ত্রীর কার্যালয়ের দায়িত্ব গ্রহণের প্রস্তাব প্রত্যাখ্যান করেন কিন্তু শহীদ খাকান আব্বাসি কে সমর্থন করেন যিনি ২০১৭ সালের ১ই আগস্ট প্রধানমন্ত্রী হন।
জেহরার প্রাথমিক রাজনৈতিক কর্মজীবন ১৯৮০-এর দশকে শুরু হয়, যখন তিনি মুত্তাহিদা কওমি আন্দোলন-এ (এমকিউএম) যোগ দেন, যেখানে তিনি কেন্দ্রীয় সিদ্ধান্ত গ্রহণ কমিটির অংশ হয়ে উঠেন।
১৯৮৭-এ, করাচির স্থানীয় সরকার নির্বাচনে জেহরা কাউন্সিলর নির্বাচিত হন।
পাকিস্তানের সাধারণ নির্বাচন, ২০০৮-এ সিন্ধু থেকে মহিলাদের জন্য সংরক্ষিত একটি আসনে মুত্তাহিদা কওমি আন্দোলন (এমকিউএম) এর প্রার্থী হিসেবে তিনি পাকিস্তানের জাতীয় সংসদে নির্বাচিত হন।
২০১৩ সালের পাকিস্তানের সাধারণ নির্বাচনে সিন্ধু থেকে মহিলাদের জন্য সংরক্ষিত আসনে এমকিউএম এর প্রার্থী হিসেবে তিনি পাকিস্তানের জাতীয় সংসদে পুনরায় নির্বাচিত হন। 
পাকিস্তানের সাধারণ নির্বাচন, ২০১৮-এ সিন্ধু থেকে মহিলাদের জন্য সংরক্ষিত আসনে এমকিউএম এর প্রার্থী হিসেবে তিনি পাকিস্তানের জাতীয় সংসদে পুনরায় নির্বাচিত হন।
বর্তমানে, তিনি আইন ও বিচার, এবং ঘর ও গ্রন্থাগারের কাজের স্থায়ী কমিটিতে দায়িত্ব পালন করছেন।
জেহরা ২০১৮-এর পাকিস্তানি সিনেট নির্বাচনের প্রার্থী ছিলেন।
যমুনা দেবী

যমুনা দেবী (২৯ নভেম্বর ১৯২৯ - ২৪ সেপ্টেম্বর ২০১০) মধ্যপ্রদেশ ভারতীয় জাতীয় কংগ্রেসের একজন সাবেক রাজনীতিবিদ। তিনি মধ্যপ্রদেশের বিধানসভার দায়িত্ব পালন করেন। এছাড়াও বিরোধী দলীয় নেতা এবং সহকারী মুখ্যমন্ত্রীর দায়িত্ব পালন করেন। তিনি ঝাবুওয়া থেকে নির্বাচিত (১৯৬২-১৯৬৭) সাবেক লোকসভা সদস্য। এছাড়াও ১৯৭৮-৮১ সালে রাজ্যসভার সদস্য ছিলেন।.
যমুনা দেবী ১৯৫২-১৯৫৭ মধ্যভারত রাজ্যের প্রথম বিধানসভার সদস্য ছিলেন। এরপর ঝাবুওয়া নির্বাচিত ১৯৬২ থেকে ১৯৬৭ পর্যন্ত সংসদের সদস্য ছিলেন, তাছাড়াও ১৯৭৮ থেকে ১৯৮১ পর্যন্ত রাজ্যসভার দায়িত্ব পালন করেন।
তিনি অর্জুন সিং, মতিলাল ভোরা এবং শ্যামা চরন শুকলা সরকারের নিম্নপদস্থ মন্ত্রী ছিলেন। ১৯৯৮ সালে পদোন্নতি পেয়ে রাজ্যসভার প্রথম নারী হিসেবে সহকারী মুখ্যমন্ত্রীর দায়িত্ব পালন করেন।
২০০৩ সালে নির্বাচনে যখন ভারতীয় জাতীয় কংগ্রেস ক্ষমতা হারায় তখন ২০১০ সাল পর্যন্ত বিরোধী দলীয় নেতার দায়িত্ব পালন করেন। 
দীর্ঘদিন ক্যান্সারের সাথে লড়ার পর ২০১০ সালের ২৪ শে সেপ্টেম্বর ইন্দোরে মৃত্যবরণ করেন।
তেহমিনা দৌলতানা

তেহমিনা দৌলতানা () একজন পাকিস্তানি রাজনীতিবিদ যিনি পাকিস্তান জাতীয় পরিষদের সদস্য ছিলেন।
পাকিস্তানের সাধারণ নির্বাচন, ১৯৯৩-এ প্রথমবারের মত দৌলতানা পাকিস্তান মুসলিম লীগ (এন)-এর প্রার্থী হিসেবে এনএ-১৩০ (ভেহারী-২) আসন থেকে পাকিস্তান জাতীয় সংসদে নির্বাচিত হন।<ref name="dawn/22feb2008"></ref><ref name="profile/pap.gov.pk"></ref>
১৯৯৭-এর পাকিস্তানের সাধারণ নির্বাচনে দৌলতানা এনএ-১৩০ (ভেহারী-২) আসন থেকে পাকিস্তান জাতীয় সংসদে পুনরায় নির্বাচিত হন এবং নারী উন্নয়ন, সমাজকল্যাণ ও বিশেষ শিক্ষা বিষয়ক মন্ত্রী হিসেবে নিযুক্ত হন।
২০০২-এর পাকিস্তানের সাধারণ নির্বাচনে দৌলতানা পাকিস্তান মুসলিম লীগের প্রার্থী হয়ে এনএ-১৬৮ এবং এনএ-১৬৯ আসন থেকে পাকিস্তান জাতীয় সংসদে সদস্য নির্বাচিত হওয়ার জন্য লড়েন কিন্তু সফল হননি। পরবর্তীতে, তিনি পরোক্ষভাবে পাঞ্জাব থেকে মহিলাদের জন্য সংরক্ষিত আসনে পিএমএল (এন) এর প্রার্থী হিসেবে জাতীয় সংসদে পুনরায় নির্বাচিত হন।
পাকিস্তানের সাধারণ নির্বাচন, ২০০৮-এ তিনি এনএ-১৬৯ (ভেহারী-৩) আসন থেকে পিএমএল (এন) এর প্রার্থী হিসেবে জাতীয় সংসদের সদস্য নির্বাচিত হন। তিনি এনএ-১৬৮ থেকে পরাজিত হন। এবং তিনি ফেডারেল মন্ত্রিসভায় যোগদান করেন এবং নারী উন্নয়ন, সংস্কৃতি মন্ত্রী ও বিজ্ঞান ও প্রযুক্তি মন্ত্রী হিসাবে নিযুক্ত হন।
২০১৩ সালের সাধারণ নির্বাচনে এনএ-১৬৯ থেকে পিএমএল (এন) এর প্রার্থী হিসাবে তিনি জাতীয় সংসদের আসনে লড়েছিলেন, কিন্তু ব্যর্থ হন। পরে তিনি পরোক্ষভাবে পাঞ্জাব থেকে মহিলাদের জন্য সংরক্ষিত আসনে পিএমএল (এন) এর প্রার্থী হিসেবে জাতীয় সংসদে নির্বাচিত হন।
সেদিকা বলখি

সেদিকা বলখী একজন আফগান নারী রাজনীতিবিদ এবং হামিদ কারজাই সরকারের সাবেক মন্ত্রী।
বলখী ১৯৫০ সালে আফগানিস্তানের বলখ প্রদেশের মাজার-ই-শরিফে জন্মগ্রহণ করেন। তার বাবা, ইসমায়েল বলখী, আফগানিস্তানের কারাগারে একাধিকবার বন্দি ছিলেন এবং শেষে বিষ পানে তার মৃত্যু ঘটে। ইসলামিক শিক্ষার উপর তিনি স্নাতক ডিগ্রী অর্জন করেন এবং ইরানে থাকা অবস্থায় তিনি তার উচ্চতর শিক্ষা শেষ করেন। তিনি কিছু সময়ের জন্য একটি প্রতিষ্ঠানে ম্যানেজার হিসাবে কাজ করেছিলেন। অল্প বয়সেই তিনি বিয়ের পিড়িতে বসেন এবং বর্তমানে তার ছয়টি সন্তান রয়েছে। তার ভাই, সৈয়দ আলী বলখি, একজন অর্থনীতিবিদ ছিলেন, যিনি আফগানিস্তানের কমিউনিস্ট পিপলস ডেমোক্রেটিক পার্টির শাসনামলে নিহত হন।
তালিবান শাসনের সময় সেদিকা বলখী "দি ইসলামিক সেন্টার ফর পলিটিক্যাল এন্ড কালচারাল এক্টিভিটিস অব আফগান উইমেন", ইরানের খোরাসান প্রদেশভিত্তিক সংগঠন, এর নেতৃত্ব দেন। তিনি ১৯৯১ সালে আফগানিস্তানে চলে যান যেখানে তিনি গোপনে তার কাজ চালিয়ে যান। ২০০১ সালের ডিসেম্বরে, তিনি বন চুক্তিতে অংশগ্রহণকারী তিনজন নারীর একজন ছিলেন। মেশরানো জিরগায় (আফগানিস্তানের পার্লামেন্ট) দুইবার সংসদ সদস্য হিসেবে নির্বাচিত হন।. আফগানিস্তানের পার্লামেন্টে তিনি নারী বিষয়ক কমিটির চেয়ারম্যান হিসাবে দায়িত্ব পালন করেন। ২০০৪ থেকে ২০০৯ সাল পর্যন্ত তিনি হামিদ কারজাই সরকারের শহীদ ও প্রতিবন্ধী বিষয়ক মন্ত্রীর দায়িত্ব পালন করেন।২০০৫ সালে বলখি ও আফগান সেনা প্রধান বিসমিল্লাহ খান মোহাম্মাদি একটি হেলিকপ্টার দুর্ঘটনায় বেঁচে যান।
তাশাহহুদ

তাশাহহুদ (, অর্থ: "[ বিশ্বাসের ] সাক্ষ্য") বা প্রচলিত নাম আত-তাহিয়াতু (আরবি: ٱلتَّحِيَّات, অর্থ: "শুভেচ্ছা/অভিবাদন/শ্রদ্ধা"), হলো নামাজের একটি অংশ, যেখানে ব্যক্তি "কিবলার" দিকে মুখ করে হাঁটু গেড়ে মাটিতে বসে আল্লাহর মহিমা ঘোষণা করে এবং তাঁর রাসুল মুহাম্মাদ ও আল্লাহর প্রতি অনুগত "শাহাদাহ্‌" পাঠকারী লোকেদের অভিবাদন জানায়। এর প্রথম অংশে আল্লাহর উদ্দেশে তাসবিহ পড়া হয় এবং দ্বিতীয় অংশে রাসুলের উদ্দেশ্যে দুরুদ পড়া হয়, যেটি "দুরুদে ইব্রাহিম" নামে পরিচিত।
শুদ্ধ "(সহিহ)" হিসাবে বিবেচিত একটি হাদিসে বলা হয়েছে:
হানাফি ও হাম্বলি মাযহাবের সুন্নি মুসলমানেরা এবং সেই সাথে সুন্নি-বহির্ভূত ইবাদি মুসলমানেরা আব্দুল্লাহ ইবনে মাসউদ কর্তৃক বর্ণিত তাশাহহুদ পাঠ করে থাকেন। 
উমর ইবনুল খাত্তাব কর্তৃক বর্ণিত একটি সংস্করণ মালিকি মাযহাবের অনুসারীরা ব্যবহার করে:
আবদুল্লাহ ইবনে আব্বাস কর্তৃক বর্ণিত একটি সংস্করণ শাফি'ই মাযহাবের অনুসারীরা ব্যবহার করে:
সংখ্যালঘু কুরআনবাদীরা তাশাহহুদ পাঠকে বিদআত হিসেবে বর্জন করে থাকে। এই দৃষ্টিভঙ্গিটি মূলত রাশাদ খালিফা সমর্থন করেছিলেন এবং পরে বিভিন্ন কুরআনবাদী দল কর্তৃক গৃহীত হয়।
উয়েফা মহিলা চ্যাম্পিয়নশিপ

উয়েফা মহিলা চ্যাম্পিয়নশিপ (উয়েফা মহিলা ইউরো নামেও পরিচিত) হল উয়েফা পরিচালিত ইউরোপীয় দেশগুলির মহিলা আন্তর্জাতিক ফুটবল দলগুলির প্রতিযোগিতা। এটি প্রতি চার বছর পর অনুষ্ঠিত হয়। মহিলাদের এই প্রতিযোগিতা পুরুষদের উয়েফা চ্যাম্পিয়নশিপের সমমানের।
উয়েফা মহিলা চ্যম্পিয়নশিপ ১৯৮০ সালের দিকে শুরু হয়। মহিলা ফুটবলের জনপ্রিয়তা বৃদ্ধি পেতে থাকায় ১৯৯০ সালের কাছাকাছি সময়ে এটিকে ইউরোপীয় চ্যাম্পিয়নশিপ নাম দেওয়া হয়। নিকট অতীতে অনুষ্ঠিত টুর্নামেন্টটি হল ২০১৭ সালে নেদারল্যান্ড কর্তৃক আয়োজিত দ্বাদশ টুর্নামেন্ট। ২০১৭ থেকে দল সংখ্যা ১২ থেকে বেড়ে ১৬ হয়, যেখানে ১৯৯৭ সালের আসর ছিল সর্বপ্রথম ৮টি দলবিশিষ্ট।
এই পরিসংখ্যানে আন-অফিসিয়াল ১৯৬৯ এবং ১৯৭৯ টুর্নামেন্ট অন্তর্ভুক্ত করা হয়নি।
১৯৯৫ সালের আগের আসর গুলিতে তৃতীয় স্থান নির্ধারক ছিল কিন্তু ১৯৯৫ থেকে বর্তমান পর্যন্ত এই খেলা সংঘটিত হয়নি। তাই সেমি-ফাইনালে পরাজিত দলগুলিকে ব্রোঞ্জ পদক জয়ী হিসেবে ধরা হয়েছে।
অফিসিয়াল পুরস্কার
তাহিরা আসিফ

তাহিরা আসিফ () ছিলেন একজন পাকিস্তানি রাজনীতিবিদ যিনি ২০১৩ সালের জুন মাস থেকে ২০১৪ সালের জুন মাস পর্যন্ত তার মৃত্যুর আগ পর্যন্ত পাকিস্তান জাতীয় সংসদ-এর সদস্য ছিলেন।
তিনি ১৯৬১ সালে পাকিস্তানের লাহোরে জন্মগ্রহণ করেন।
আসিফ পাকিস্তানের সাধারণ নির্বাচন, ২০০২-এ পাকিস্তান মুসলিম লীগ (কিউ) এর প্রার্থী হিসেবে পাঞ্জাব থেকে মহিলাদের জন্য সংরক্ষিত আসনে পাকিস্তানের জাতীয় সংসদে নির্বাচিত হন।<ref name="dawn/21june2014"></ref>
২০০৭ সালে তিনি পাকিস্তান মুসলিম লীগ (কিউ) দল ত্যাগ করে মুত্তাহিদা কওমি আন্দোলন (এমকিউএম) দলে যোগদান করেন এবং তার জাতীয় সংসদের আসন থেকে পদত্যাগ করেন।
তিনি পাকিস্তানি সাধারণ নির্বাচনে, ২০০৮-এ এনএ-১২৬ লাহোর আসন থেকে জাতীয় সংসদের আসনের জন্য লড়েছিলেন, কিন্তু ব্যর্থ হন এবং শুধুমাত্র ৫১৭টি ভোট পান।
তিনি আবার পাকিস্তানের সাধারণ নির্বাচন, ২০১৩-এ এনএ-১২৬ লাহোর আসন থেকে মুত্তাহিদা কওমি আন্দোলনের প্রার্থী হিসাবে জাতীয় সংসদের আসনে লড়েছিলেন, কিন্তু ব্যর্থ হন এবং মাত্র ৪২২টি ভোট পান। তবে সাধারণ নির্বাচনের পর, সিন্ধু থেকে মহিলাদের জন্য সংরক্ষিত আসনে এমকিউএম-এর প্রার্থী হিসাবে পরোক্ষভাবে জাতীয় সংসদে নির্বাচিত হন, সেখানে তিনি জুন ২০১৪ সালে তার মৃত্যু অবধি দায়িত্ব পালন করেন।
১৮ জুন ২০১৪ তারিখে লাহোরে তার মেয়ে ও ড্রাইভারের সাথে ভ্রমণ করার সময় তিনি দুই সশস্ত্র ব্যক্তি (পরিকল্পিত হত্যা) কর্তৃক আক্রান্ত হন। তাকে শেখ জায়েদ হাসপাতালে ভর্তি করা হয় সেখানে তিনি ১৯ জুন ২০১৪-এ মারা যান।
মুত্তাহিদা কওমি আন্দোলন তিন দিন শোক দিবস ঘোষণা করে। জাতীয় সংসদ তার প্রতি শ্রদ্ধা নিবেদন করে এবং তার হত্যার তদন্তের দাবি জানায়। আলতাফ হোসেন, এমকিউএম নেতা, তিনি বলেন যে তার হত্যা ধর্মীয় চরমপন্থীদের কাছ থেকে একটি লক্ষ্যবস্তু ছিল, কারণ তাকে পর্যাপ্ত নিরাপত্তা দেওয়া হয়নি।।<ref name="tribune/20june2014"></ref>
তাহাজ্জুদ

তাহাজ্জুদ (), রাতের নামাজ বা কিয়ামুল লাইল নামেও পরিচিত, ইসলাম ধর্ম অনুসারীদের জন্যে একটি ঐচ্ছিক ইবাদত। এটা বাধ্যতামূলক পাঁচ ওয়াক্ত সালাতের অন্তর্ভুক্ত নয়। ইসলামের নবী মুহাম্মদ(সঃ) নিয়মিত তাহাজ্জুদের সালাত আদায় করতেন এবং তার সাহাবীদের এটা পালনে উৎসাহিত করতেন।
"তারা রাতের সামান্য অংশই নিদ্রায় অতিবাহিত করে এবং রাতের শেষ প্রহরে তারা ক্ষমা প্রার্থনা করে।" (সূরা আয-যারিয়াত, আয়াত ১৭-১৮)।
আল কুরআনের, সূরা আল মুজাম্মিল এ উল্লেখ করা হয়েছে "অবশ্য রাতে ঘুম থেকে উঠা মনকে দমিত করার জন্য খুব বেশি কার্যকর এবং সে সময়ের কুরআন পাঠ বা জিকর একেবারে যথার্থ।"
সূরা আল ফুরকান-এর ৬৪ নম্বর আয়াতে বলা হয়েছে "আল্লাহর প্রিয় বান্দা তারা, যারা তাদের রবের দরবারে সিজদা করে এবং দাঁড়িয়ে থেকেই রাত কাটিয়ে দেয়।"
"তারা ছিল কঠিন পরীক্ষায় পরম ধৈর্যশীল, অটল-অবিচল, সত্যের অনুসারী, পরম অনুগত। আল্লাহর পথে ধন-সম্পদ উৎসর্গকারী এবং রাতের শেষ প্রহরে আল্লাহর কাছে ভুলত্রুটির ক্ষমাপ্রার্থী"। (সূরা আল ইমরান : আয়াত ১৭)
আবু হুরাইরা থেকে বর্ণিত, "আমি মুহাম্মাদ সাল্লাল্লাহু আলাইহি ওয়াসাল্লাম কে বলতে শুনেছি, ফরজ নামাজের পর সবচেয়ে উত্তম নামাজ হলো তাহাজ্জুদের নামাজ।"
হজরত আবু হোরায়রা থেকে বর্ণিত অপর এক হাদিসে মুহাম্মদ সাল্লাল্লাহু আলাইহি ওয়াসাল্লাম বলেছেন, আল্লাহ প্রতি রাতেই নিকটবর্তী আসমানে অবতীর্ণ হন যখন রাতের শেষ তৃতীয় ভাগ অবশিষ্ট থাকে। তিনি তখন বলতে থাকেন- কে আছো যে আমায় ডাকবে, আর আমি তার ডাকে সাড়া দেবো? কে আছো যে আমার কাছে কিছু চাইবে, আর আমি তাকে তা দান করব? কে আছো যে আমার কাছে ক্ষমা চাইবে আর আমি তাকে ক্ষমা করব? (বুখারি ও মুসলিম)
তাহাজ্জুদ নামাজ রাতের শেষ তৃতীয়াংশে পড়া উত্তম। তবে ঘুম থেকে না জাগার সম্ভাবনা থাকলে ইশার নামাজের পর দুই রাকাত সুন্নত ও বিতরের আগে তা পড়ে নেয়া জায়েজ আছে। এ নামাজের রাকাত সংখ্যা সর্বনিম্ন দুই রাকাত আর সর্বোচ্চ ১২ রাকাত পড়া উত্তম। তবে আরও বেশি পড়া জায়েজ আছে। এরপরে বিতর নামাজ পড়া। তাহাজ্জুদ পড়ার নিয়ম হচ্ছে দুই রাকাত দুই রাকাত করে যথাসম্ভব লম্বা কেরাত, লম্বা রুকু ও সেজদা সহকারে একান্ত নিবিষ্ট মনে পড়া। কেরাত উঁচু বা নিচু উভয় আওয়াজে পড়া জায়েজ আছে। তবে কারও কষ্টের কারণ হলে চুপিচুপি পড়া কর্তব্য। রমজান ছাড়া অন্য সময় মাঝেমধ্যে জামাতে পড়া জায়েজ আছে তবে নিয়মিতভাবে নয়।
আসমা মামদত

আসমা মামদত একজন পাকিস্তানি রাজনীতিবিদ যিনি ২০১৩ সালের জুন থেকে মে ২০১৮ সাল পর্যন্ত পাকিস্তান জাতীয় সংসদ-এর সদস্য ছিলেন।
তিনি লাহোরে জন্মগ্রহণ করেন।<ref name="pap/2008"></ref> তিনি পেশায় একজন মেডিকেল ডাক্তার এবং কিং এডওয়ার্ড মেডিকেল বিশ্ববিদ্যালয় থেকে তার এমবিবিএস সম্পন্ন করেন।
পাকিস্তানের সাধারণ নির্বাচন, ২০০৮-এ মহিলাদের জন্য সংরক্ষিত আসনে পাকিস্তান মুসলিম লীগ-এর (পিএমএল-এফ) প্রার্থী হিসেবে তিনি পাঞ্জাবের প্রাদেশিক পরিষদ-এ নির্বাচিত হন।
ফেব্রুয়ারি ২০১৩-এ, তিনি পাকিস্তান পিপলস পার্টিতে (পিপিপি) যোগদান করেন। মার্চ ২০১৩-এ, তিনি পাকিস্তান মুসলিম লীগ (এন)-এ (পিএমএল-এন) যোগদান করেন।
পাকিস্তানের সাধারণ নির্বাচন, ২০১৩-এ পাঞ্জাবে মহিলাদের জন্য সংরক্ষিত আসনে পিএমএল-এন প্রার্থী হিসেবে তিনি পাকিস্তান জাতীয় সংসদে নির্বাচিত হন।
তিনি মামাদত ও লেঘারি নামক উল্লেখযোগ্য রাজনৈতিক পরিবারের সদস্য। তিনি পাঞ্জাবী জমিদার শাহনেওয়াজ খান মামদত এর নাতনী।<ref name="thenews/30may2013"></ref>
বুশরা গোহার

বুশরা গোহার (; ) হচ্ছেন একজন পাকিস্তানি রাজনীতিবিদ যিনি ২০০৮ থেকে ২০১৩ সাল পর্যন্ত পাকিস্তান জাতীয় সংসদ-এর সদস্য হিসাবে দায়িত্ব পালন করেছেন। প্রাক্তন আওয়ামী জাতীয় পার্টি (এএনপি) এর সিনিয়র সহ-সভাপতি, ১২ই নভেম্বর, ২০১৮-এ আওয়ামী জাতীয় পার্টিতে তার সদস্যপদ বাতিল করা হয়। তিনি পশতুন তাহাফুজ আন্দোলনের (পিটিএম) একজন সক্রিয় কর্মী, যেটি হচ্ছে পশতুন মানবাধিকারের জন্য প্রচারিত একটি সামাজিক আন্দোলন।
সোয়াবি-এর একটি পশতুন পরিবারে জন্মগ্রহণকরা গোহার পেশোয়ার বিশ্ববিদ্যালয়ে অর্থনীতি বিষয়ে অধ্যয়ন করেন এবং ২৯৯১ সালে উইলমিংটন বিশ্ববিদ্যালয়ের মানব সম্পদ ব্যবস্থাপনায় মাস্টার্স ডিগ্রি অর্জন করেন এবং পরবর্তীতে দক্ষিণ এশীয়া বিষয়ে অধ্যয়নে পেনসিলভেনিয়া বিশ্ববিদ্যালয় হতে স্নাতকোত্তর সার্টিফিকেট লাভ করেন। পেনসিলভানিয়া। পাকিস্তানে ফিরে তিনি ইউএনডিপি, ইউএসএআইডি এবং ইউকে-এইড এর পরামর্শদাতা হিসাবে কাজ করেন। ২০০০-সালে, গোহার নারীর অবস্থা বিষয়ক জাতীয় কমিশন-এর সদস্য হন, এই পদে ২০০৩ সাল পর্যন্ত তিনি অধিষ্ঠিত ছিলেন।
পাকিস্তানের সাধারণ নির্বাচন, ২০০৮-এ খাইবার পাখতুনখোয়া থেকে মহিলাদের জন্য সংরক্ষিত আসনে আওয়ামী জাতীয় পার্টির প্রার্থী হিসাবে তিনি পাকিস্তান জাতীয় সংসদ-এর সদস্য নির্বাচিত হন।
২০১৬ থেকে ২০১৮ সাল পর্যন্ত, আওয়ামী লীগের সিনিয়র সহসভাপতি হিসাবে তার সদস্যপদ স্থগিত না হওয়া পর্যন্ত দায়িত্ব পালন করেন।
সাজা ফাতিমা খাজা

সাজা ফাতিমা খাজা () হচ্ছেন একজন পাকিস্তানি রাজনীতিবিদ যিনি আগস্ট ২০১৮ থেকে পাকিস্তান জাতীয় সংসদের একজন সদস্য হিসেবে দায়িত্ব পালন করছেন। পূর্বে তিনি জুন ২০১৩ থেকে মে ২০১৮ পর্যন্ত জাতীয় সংসদের সদস্য ছিলেন।
তিনি লাহোর ইউনিভার্সিটি অফ ম্যানেজমেন্ট সাইন্সেস থেকে রাষ্ট্রবিজ্ঞান ও অর্থনীতি বিষয়ে স্নাতক ডিগ্রি এবং ওয়ারউইক বিশ্ববিদ্যালয়, যুক্তরাজ্য থেকে আন্তর্জাতিক সম্পর্ক বিষয়ে মাস্টার্স ডিগ্রি লাভ করেন। তিনি ২০১২ থেকে ২০১৮ সাল পর্যন্ত লাহোর ইউনিভার্সিটি অফ ম্যানেজমেন্ট সাইন্সেস-এ রাষ্ট্রবিজ্ঞান ও আন্তর্জাতিক সম্পর্ক বিষয়ে শিক্ষকতা করেছেন।<ref name="thenews/30may2013"></ref>
পাকিস্তানের সাধারণ নির্বাচন, ২০১৩-এ তিনি পাঞ্জাব থেকে মহিলাদের জন্য সংরক্ষিত আসনে পাকিস্তান মুসলিম লীগ (এন)-এর (পিএমএল-এন) প্রার্থী হিসেবে পাকিস্তানের জাতীয় সংসদে নির্বাচিত হন। ২০১৭ সালের অক্টোবরে, তিনি বাণিজ্য ও টেক্সটাইল বিষয়ক কেন্দ্রীয় সংসদীয় সচিব হিসেবে নিযুক্ত হন।
পাকিস্তানের সাধারণ নির্বাচন, ২০১৮-এ পাঞ্জাব থেকে মহিলাদের জন্য সংরক্ষিত আসনে পিএমএল-এন প্রার্থী হিসাবে তিনি জাতীয় সংসদে পুনরায় নির্বাচিত হন।
পিএমএলএন-এর কেন্দ্রীয় সংগঠনে সাজা ফাতিমা খাজা সংসদীয় বিষয়ক সম্পাদক হিসাবে দায়িত্ব পালন করেছেন।
বাহার বানু বেগম

বাহার বানু বেগম (১৫৯০-১৬৫৩) হলেন একজন মুঘল রাজকুমারী, যিনি ছিলেন জাহাঙ্গীরের কন্যা।
বাহার বানু বেগম ১৫৯০ সালে জন্মগ্রহণ করেন। তিনি জন্মেছিলেন তার দাদা আকবরের শাসনামলে। তার মা ছিলেন রাঠোর রাজপরিবারের কেশব দাসের কন্যা করমসি। তার জন্মের দিনে মারোয়ারের উদয় সিং এর মেয়ে জগৎ গোসেন বেগম সুলতান বেগম নামের এক কন্যাসন্তানের জন্ম দিয়েছিলেন।
১৬২৫ সালে তাহমুরাস মির্জা মুঘল শক্তির নিকট আনুগত্য স্বীকার করেন। এর আগে তার ভাই হুশাং মির্জাও মুঘল শক্তির বশ্যতা শিকার করেন। এর পরিপ্রেক্ষিতে জাহাঙ্গীর তাহমুরাস মির্জার সাথে বাহার বানু বেগমের এবং তার ছেলে খসরু মির্জার মেয়ে হোশমান্দ বানু বেগমের সাথে হুশাং মির্জার বিয়ে দেন।
বাহার বানু বেগমের বাবা জাহাঙ্গীরের মৃত্যুর পর শাহজাহান সিংহাসনে বসলে তার বিরোধিতাকারী শাহরিয়ার, বাহার বানু বেগমের স্বামী তাহমুরাস মির্জা, হোশমান্দ বানু বেগমের স্বামী হুশাং মির্জা ও খসরু মির্জার ছেলে দাওয়াত বকশ এবং গারশাস্প মির্জাকে মৃত্যুদণ্ড প্রদান করেন।
বাহার বানু বেগম আগ্রাতে ১৬৫৩ সালে ৬২ বছর বয়সে মৃত্যুবরণ করেন। তার মৃত্যুর পর তাকে মারিয়াম-উজ-জামানির সমাধিসৌধে সমাহিত করা হয়।
হোশমান্দ বানু বেগম

হোশমান্দ বানু বেগম (; জন্ম ১৬০৫) ছিলেন একজন মুঘল রাজকুমারী, যিনি ছিলেন জাহাঙ্গীরের নাতনি ও জাহাঙ্গীর পুত্র খসরু মির্জার কন্যা।
হোশমান্দ বানু বেগম ১৬০৫ সালে জন্মগ্রহণ করেন। তার সম্পর্কে তৎকালীন জ্যোতিষীরা ভবিষ্যদ্বাণী করেছিলেন যে, তার জন্মের পর তার মুখদর্শন তার বাবা খসরুর পক্ষে মঙ্গলজনক হলেও তার দাদা জাহাঙ্গীরের জন্য অমঙ্গলজনক হতে পারে। জ্যোতিষীদের পরামর্শে জাহাঙ্গীর হোশমান্দ বানু বেগম তিনে পা রাখলে তার মুখদর্শন করেন।
১৬২৫ সালে তাহমুরাস মির্জা মুঘল শক্তির নিকট আনুগত্য স্বীকার করেন। এর আগে তার ভাই হুশাং মির্জাও মুঘল শক্তির বশ্যতা শিকার করেন। এর পরিপ্রেক্ষিতে জাহাঙ্গীর তাহমুরাস মির্জার সাথে বাহার বানু বেগমের এবং তার ছেলে খসরু মির্জা মেয়ে হোশমান্দ বানু বেগমের সাথে হুশাং মির্জার বিয়ে দেন।
হোশমান্দ বানু বেগমের দাদা জাহাঙ্গীরের মৃত্যুর পর শাহজাহান সিংহাসনে বসলে তার বিরোধিতাকারী শাহরিয়ার, তার স্বামী হোশাং মির্জা, বাহার বানু বেগমের স্বামী তাহমুরাস মির্জা ও খসরু মির্জার ছেলে দাওয়াত বকশ এবং গারশাস্প মির্জাকে মৃত্যুদণ্ড প্রদান করেন।
এরপর বিধবাস্থায় হোশমান্দ বানু বেগম জীবনযাপন করেন। তিনি শাহজাহানের শাসনামলে মৃত্যুবরণ করেন।
আছিয়া নাসির

আছিয়া নাসির () একজন পাকিস্তানি রাজনীতিবিদ যিনি ২০০২ সাল থেকে ২০১৮ সাল পর্যন্ত পাকিস্তানের জাতীয় সংসদের সদস্য ছিলেন।
তিনি ১৫ই জুলাই ১৯৭১ সালে পাকিস্তানের কোয়েটায় জন্মগ্রহণ করেন।<ref name="pildat/profile-2004"></ref>
তিনি কোয়েটায় সরকারি বালিকা কলেজ থেকে ইংরেজি সাহিত্যে মাস্টার্স ডিগ্রী লাভ করেছেন। তিনি নটর ডেম ইনস্টিটিউট অফ এডুকেশন থেকে শিক্ষক প্রশিক্ষণ সার্টিফিকেট পেয়েছেন।
পাকিস্তানের সাধারণ নির্বাচন, ২০০২-এ মুত্তাহিদা মজলিস-ই-আমল এর প্রার্থী হিসেবে সংখ্যালঘুদের জন্য সংরক্ষিত আসনে আসিয়া পাকিস্তান জাতীয় সংসদ-এ নির্বাচিত হন।
তিনি পাকিস্তানের সাধারণ নির্বাচন, ২০০৮-এ মুত্তাহিদা মজলিস-ই-আমালের প্রার্থী হিসেবে বালুচিস্তান থেকে মহিলাদের জন্য সংরক্ষিত আসনে জাতীয় সংসদে পুনরায় নির্বাচিত হন।
পাকিস্তানের সাধারণ নির্বাচন, ২০১৩-এ সংখ্যালঘুদের জন্য সংরক্ষিত আসনে জামিয়াত উলেমা-ই-ইসলাম (এফ) এর প্রার্থী হিসাবে তিনি পাকিস্তান জাতীয় সংসদ-এ পুনরায় নির্বাচিত হন।
জুন ২০১৪-এ, আছিয়া এই বিষয়টি উত্থাপিত করেছেন "কেন অমুসলিমদের প্রধানমন্ত্রী বা রাষ্ট্রপতি হিসাবে নির্বাচিত করা যাবে না।" তিনি পাকিস্তানের অমুসলিম সম্প্রদায়ের মদ খাওয়ার নিষেধাজ্ঞারও বিরোধিতা করেন।
শাকর-উন-নিসা বেগম

শাকর-উন-নিসা বেগম (; মৃত্যু ১ জানুয়ারি ১৬৫৩) হলেন একজন মুঘল রাজকুমারী, যিনি ছিলেন আকবরের কন্যা।
শাকর-উন-নিসা বেগম আগ্রার ফতেপুর সিকরিতে জন্মেছিলেন।
তার মা বিবি দৌলত শাদ ছিলেন আকবরের দ্বাদশ পত্নী। তার আরাম বানু বেগম নামে এক আপন ছোটবোন ছিল।
শাকর-উন-নিসা আকবরের তত্ত্বাবধায়নে বেড়ে ওঠেন। তার ভাই জাহাঙ্গীরের সাথে তার হৃদ্যতাপূর্ণ সম্পর্ক ছিল।
১৫৯৪ সালে আকবর তাকে আফগানিস্তানের ইব্রাহিম মির্জা ও মুহতারিমা খানমের পুত্র শাহরুখ মির্জার সাথে বিয়ে দেন। ইব্রাহিম মির্জার নানির বাবা আখলাক খান চেঙ্গিসের খানের বংশধর। তাদের বিয়ে ১৫৯৪ সালের ২ সেপ্টেম্বর সম্পন্ন হয়।
শাহরুখ মির্জা শাকর-উন-নিসার চাচাতোবোন কাবুলি বেগমকেও বিয়ে করেছিলেন।
শাহরুখ মির্জা ১৬০৭ সালে মারা গেলে শাকর-উন-নিসা বিধবা হন। শাহরুখ মির্জা চার ছেলে ও তিন মেয়ে রেখে মারা যান।
শাকর-উন-নিসা বেগম ১৬৫৩ সালের ১ জানুয়ারি মৃত্যুবরণ করেন। তাকে আগ্রায় অবস্থিত তার বাবা আকবরের সমাধিসৌধে সমাহিত করা হয়।
সুমাইরা মালিক

সুমাইরা মালিক (; জন্ম ১৯ ডিসেম্বর ১৯৬৩) হচ্ছেন একজন পাকিস্তানি রাজনীতিবিদ যিনি ২০০২ থেকে অক্টোবর ২০১৩ পর্যন্ত পাকিস্তান জাতীয় সংসদ-এর সদস্য ছিলেন।
মালিক ১৯ ডিসেম্বর ১৯৬৩ সালে জন্মগ্রহণ করেন।<ref name="dawn/6sept2004"></ref>
তিনি পাঞ্জাব বিশ্ববিদ্যালয় থেকে রাষ্ট্রবিজ্ঞানে মাস্টার্স অব আর্টস ডিগ্রী লাভ করেছেন।
মালিক পাকিস্তানের সাধারন নির্বাচন, ২০০২-এ এনএ-৬৯ (খুশাব-১) আসন হতে জাতীয় জোটের প্রার্থী হয়ে পাকিস্তান জাতীয় সংসদ-এর সদস্য নির্বাচিত হন। তিনি ৭১,৯২৫ টি ভোট পান এবং বিপক্ষ দলীয় পাকিস্তান মুসলিম লীগ (কিউ) (পিএমএল-কিউ) এর প্রার্থী উমর আসলাম খানকে পরাজিত করেন। সেপ্টেম্বর ২০০৪-এ, তিনি প্রধানমন্ত্রী শওকত আজিজ এর ফেডারেল মন্ত্রিসভায় যোগদান করেন এবং পর্যটন মন্ত্রী হিসাবে নিযুক্ত হন।
তিনি পাকিস্তানের সাধারণ নির্বাচন, ২০০৮-এ পিএমএল-কিউ এর প্রার্থী হিসেবে নির্বাচনী এলাকা এনএ -৬৯ (খুশাব -১) হতে জাতীয় সংসদে পুনরায় নির্বাচিত হন।<ref name="dawn/29oct2013"></ref> তিনি ৬১,০৭৬ ভোট পেয়ে স্বতন্ত্র প্রার্থী উমর আসলাম খানকে পরাজিত করেন।
পাকিস্তানের সাধারণ নির্বাচন, ২০১৩-এ তিনি পাকিস্তান মুসলিম লীগ (এন) এর প্রার্থী হিসেবে নির্বাচনী এলাকা এনএ -৬৯ (খুশাব -১) থেকে জাতীয় সংসদে পুনরায় নির্বাচিত হন।<ref name="tribune/20jan2014"></ref> তিনি ১১৯,১৯৩ ভোট পেয়ে পাকিস্তান তেহরিক-ই-ইনসাফ দলের প্রার্থী উমর আসলাম খানকে পরাজিত করেন।
২০১৩ সালের অক্টোবরে জাল ডিগ্রীর কারণে পাকিস্তানের সুপ্রিম কোর্ট জাতীয় সংসদে তাকে অযোগ্য ঘোষণা করে।
তিনি একবার নারী উন্নয়ন মন্ত্রী এবং যুব বিষয়ক প্রতিমন্ত্রী হিসেবে দায়িত্ব পালন করেন।
মে ২০১৮-এ, পাকিস্তানের সুপ্রীম কোর্ট খুশাব জেলা কাউন্সিলের চেয়ারম্যান হিসাবে মালিকের নির্বাচন বাতিল ও অযোগ্য ঘোষণা করে।<ref name="dailypakistan/"></ref>
জুন ২০১৮-এ, সুপ্রিম কোর্ট তার জাল ডিগ্রি নিয়ে পূর্ব সিদ্ধান্ত বাতিল করে পাকিস্তানের সাধারণ নির্বাচন, ২০১৮-এ প্রতিযোগিতা করার অনুমতি দেয় তাকে।
অ্যালিচে বার্বি

অ্যালিচে লৌরা বার্বি (১ জুন, ১৮৫৮ - ৪ সেপ্টেম্বর, ১৯৪৮) একজন ইতালিয় মেজো-সোপ্রানো এবং বেহালা বিশেষজ্ঞ। কনসার্ট শিল্পী হিসেবে তার একটি সংক্ষিপ্ত, কিন্তু সফল কর্মজীবন ছিল। তিনি জোহানস ব্রাহামসের ঘনিষ্ঠ বন্ধু ছিলেন।
অ্যালিচে বার্বি ১ জুন ১৮৫৮ সালে ইতালির মডেনায় জন্মগ্রহণ করেন। তিনি কম বয়সেই তার বাবা হেনরির তত্ত্বাবধানে সঙ্গীত শিক্ষা শুরু করেন।
১৯১৭ সালে স্টোমার্সির মৃত্যুর পর, ১৯২০ সালে গ্রেট ব্রিটেনের ইতালিয় রাষ্ট্রদূত পিটারো ডেলা টেরেটাকে বিয়ে করেন। 
বার্বি ৪ সেপ্টেম্বর, ১৯৪৮ সালে রোমে মারা যান।
এলনাজ নরৌজি

এলনাজ নরৌজি হলেন একজন ইরানি অভিনেত্রী ও মডেল, যিনি চলচ্চিত্র ও ধারাবাহিকে অভিনয় করে থাকেন। তিনি ২০১৮ সালে নেটফ্লিক্স ইন্ডিয়ার প্রথম অরিজিনাল শো "স্যাক্রেড গেমস" এ জয়া চরিত্রে অভিনয় করেছিলেন।
এলনাজ নরৌজি তেহরানে জন্মগ্রহণ করেছিলেন। ২০০০ সালে পরিবারের সাথে জার্মানি যান তিনি। ১৪ বছর বয়স থেকে তিনি মডেলিং শুরু করেন।
জন্ম ইরানে এবং বেড়ে ওঠা জার্মানিতে হলেও এলহাম নরৌজি ভারতে থাম্বস আপ, টাইটান রাগা, মান্ত্রা, ক্যানন, স্যামসাং, বিয়িং হিউম্যান, ফিয়ামা ডি উইলস, ল্য কক, স্পোর্টিফ ও ডিওরের বিজ্ঞাপনচিত্রে দেখা গিয়েছে তাকে।
ওয়ান, টু, থ্রি

ওয়ান, টু, থ্রি হলো ১৯৬১সালের আমেরিকার কমেডি চলচ্চিত্র যা পরিচালনা করেছন বিলি উইলডার এবং লিখেছেন উইলডার ও আই.এ.এল. ডায়মন্ড। এটি ফেরেন্স মোলনারের তৈরি ১৯২৯সালের হাঙ্গারিয় নাটক "এগি, কেট্টো, হারোম" এর উপর ভিত্তি করে তৈরি। আর এর কিছুটা অংশ নেয়া হয়েছে ১৯৩৯সালের চলচ্চিত্র "নিমোটচ্কা" থেকে যা লিখেছেন উইলডার। এই চলচ্চিত্রে অভিনয় করেছেন জেমস কাগনে, হোর্স্ট বুচলজ, লিলো পুলভার, পামেলা টিফিন, আর্লিন ফ্রান্সিস, লিওন আস্কিন, হোয়ার্ড সেইন্ট জন এবং আরোও অনেকে। ২০বছর পর, ১৯৮১সালে "রাগটাইম" এ আসার আগ পর্যন্ত এটিই কাগনের শেষ অভিনীত চলচ্চিত্র।
সিনেমাটি প্রধানত স্নায়ুযুদ্ধে ওয়েস্ট বার্লিনের অবস্থার উপর ভিত্তি করে তৈরি, কিন্তু বার্লিন ওয়াল তৈরির পূর্বের অবস্থাকে দেখানো হয়, আর শুরুতে রাজনীতিকে প্রাধান্য দেওয়া হয়। এই সিনেমাটি তার দ্রুত গতির কাহিনীর জন্য বিখ্যাত।
সি.আর. "ম্যাক" ম্যাকনামারা কোকা-কোলা কোম্পানির একজন উচ্চপদস্থ কর্মকর্তা। তিনি ওয়েস্ট বার্লিনে কর্মরত আছেন। বর্তমানে পূর্ব জার্মানীতে থাকলেও, তিনি লন্ডনে ওয়েস্টার্ন ইউরোপিয়ান কোকা-কোলা অপারেশনের প্রধাণ হওয়ার আশা করছেন। সোভিয়েত ইউনিয়নে কোক বের করার সময়, ম্যাক তার পরিচালক ডাব্লিউ.পি. হাজেলটিন এর কাছ থেকে একটি কল পান যিনি আটলান্টা কোকা-কোলা সদর দপ্তরে কাজ করেন। পরিচালকের রাগী ১৭বছরের মেয়ে স্কারলেট হাজেলটিন ওয়েস্ট বার্লিনে আসছে। ম্যাককে সেই মেয়ের যত্ন করার দায়িত্ব দেয়া হয়।
সিনেমাটির কিছু দৃশ্য বাভারিয়া ফিল্ম স্টুডিওস এ করা হয়।
সিনেমা মুক্তির পোস্টারে দেখা যায় একজন নারী তিনটি বেলুন হাতে নিয়ে আছে। এই পোস্টারটি নকশা করেছেন সল বাস।
ম্যাকের তেজি অভিনয় বুঝাতে আরম কাচাতুরিনের "সাব্রে ডান্স" ব্যবহার করা হয়েছে।
জার্মান ও যুক্তরাষ্ট্রের কোন বক্স অফিসেই ওয়ান, টু, থ্রি তেমন ভালো করতে পারেনি। সিনেমাটির ১.৬মিলিয়ন ডলারের ক্ষতি হয়। যাহোক, এটিকে ১৯৮৫সালে ফ্রান্স এবং জার্মানিতে পুনরায় মুক্তি দেয়া হয় আর তখন এটি বক্স অফিসে সফলতা লাভ করে। বিশেষ করে ওয়েস্ট বার্লিনে।
১৯৬২ থেকে ১৯৮৬সাল পর্যন্ত ফিনল্যান্ডের ফিনল্যানডাইজেশন নামক আইনের কারণে ফিনল্যান্ডে "ওয়ান, টু, থ্রি" নিষিদ্ধ থাকে। রাজনৈতিক বিবেচনায় ধারণা করা হয়, এটি ফিনল্যান্ড ও সোভিয়েত ইউনিয়নের মাঝের সম্পর্ককে নষ্ট করবে। ইউনাইটেড পিকচার্স ফিনল্যান্ড ১৯৬২, ১৯৬৬ এবং ১৯৬৯সালপ সিনেমাটিকে মুক্তি দেয়ার চেষ্টা করেছে কিন্তু ১৯৮৬সালেই এটিকে মুক্তি দেওয়ার অনুমতি দেয়া হয়।
মনোনয়ন
"ওয়ান, টু, থ্রি" ১৯৬৫সালের ৩১শে জানুয়ারি "দ্যা এবিসি সানডে নাইট মুভি" তে সম্প্রচার করা হয়। ১৯৮৫সালে সিনেমা হলগুলিতে পুনরায় মুক্তির পর জার্মানিতে এটিকে প্রবল আগ্রহের সাথে গ্রহণ করা হয়। "ওয়ান, টু, থ্রি" কে ওয়েস্ট বার্লিনে বৃহৎ আকারে দেখানো হয় যেটি টেলিভিশনেও একই সাথে সম্প্রচার করা হয়। ওয়েস্ট বার্লিনের সিনেমা হলগুলোতে এই চলচ্চিত্রটি ১বছর চলে যা ওয়েস্ট বার্লিনের নাগরিকরা দেখে।
আরিফা খালিদ পারভেজ

আরিফা খালিদ পারভেজ () হচ্ছেন একজন পাকিস্তানি রাজনীতিবিদ যিনি জুন ২০১৩ থেকে মে ২০১৮ পর্যন্ত পাকিস্তান জাতীয় সংসদ-এর সদস্য ছিলেন।
তিনি শিশু উন্নয়ন বিষয়ে গার্হস্থ্য অর্থনীতি সরকারি কলেজ থেকে মার্স্টাস সম্পূর্ণ করেন এবং ইলিয়ট স্কুল অফ ইন্টারন্যাশনাল অ্যাফেয়ার্স ও জর্জ ওয়াশিংটন বিশ্ববিদ্যালয় থেকে আন্তর্জাতিক নীতি এবং অনুশীলনে তার মার্স্টাস সম্পন্ন করেন।
পাকিস্তানের সাধারণ নির্বাচন, ২০০৮-এ পাকিস্তান মুসলিম লীগ (এন) এর প্রার্থী হিসেবে তিনি পাঞ্জাবের প্রাদেশিক পরিষদে নির্বাচিত হন।<ref name="profile/pap"></ref>
পাকিস্তানের সাধারণ নির্বাচন, ২০১৩-এ মহিলাদের জন্য সংরক্ষিত আসনে পাকিস্তান মুসলিম লীগ (এন) এর প্রার্থী হিসাবে তিনি পাকিস্তান জাতীয় সংসদে নির্বাচিত হন।
জোই সালড্যানা

জোই ইয়াডিরা সালড্যানা নাজারিও (স্পেনীয়: Zoe Yadira Saldaña Nazario; জন্ম জুন ১৯, ১৯৭৮) একজন মার্কিন অভিনেত্রী ও নৃত্যশিল্পী। ফেইস-এ নাটকশালার দলের সাথে তার অভিনয়ের পর, ল এন্ড অর্ডারের ১৯৯৯-এ একটি পর্বের দ্বারা সালড্যানা অভিনয়ের পর্দায় অভিষেক করেন।
আবির্ভাবের এক বছর পর, "সেন্টার স্টেজ"-এর সাথে সালড্যানা তার চলচ্চিত্র পেশা শুরু করেন, যেখানে তিনি একজন অপ্রাণ চেষ্টাকৃত ব্যালে নৃত্যশিল্পীর ভূমিকায় অভিনয় করেন। ২০০২ সালে, জোই সালড্যানা "ড্রামলাইন" চলচ্চিত্রে নিক কেনন-এর প্রেমিকার চরিত্রে অভিনয় করেন এবং এটি ছিল 
ঐতিহাসিক কৃষ্ণাঙ্গ কলেক এবং বিশ্ববিদ্যালয়ের জনপ্রিয় মার্চের ব্যান্ডকে বিশেষভাবে বৈশিষ্ট্য করা একটি সফল চলচ্চিত্র। ২০০৯-এ সালড্যানার সাফল্যের বৃদ্ধি হয় স্টার ট্রেক-এর চলচ্চিত্র ধারাবাহিকে নায়োটা উহুরা হিসেবে একাধিক এবং অ্যাভাটার-এর চলচ্চিত্র ধারাবাহিকে প্রথমবারের জন্য নেইট্রি হিসেবে আবির্ভাবের জন্য। তিনি আবার মার্ভেল সিনেম্যাটিক ইউনিভার্সে গামোরার ভূমিকায় অভিনয় করেন, যার আরম্ভ ঘটে "গার্ডিয়েন্স অফ দ্য গ্যালাক্সি" (২০১৪) থেকে।
২০১৭ স্বাধীনতা কাপ

২০১৭ স্বাধীনতা কাপ হচ্ছে একটি ক্রিকেট প্রতিযোগিতা, যা পাকিস্তানের লাহোরে অনুষ্ঠিত হয় ২০১৭ সালের ১২ থেকে ১৫ সেপ্টেম্বর। এ প্রতিদ্বন্দ্বিতাটি হয়েছিল বিশ্ব একাদশ দল এবং পাকিস্তান ক্রিকেট দলের মধ্যে টুয়েন্টি২০ আন্তর্জাতিক মান সম্পন্ন তিনটি ম্যাচ। ২-১ ব্যবধানে পাকিস্তান সিরিজটিতে জয় লাভ করে।
দক্ষিণ আফ্রিকার ফাফ দু প্লেসিস বিশ্ব ক্রিকেট দলের নেতৃত্ব দেয়, অপরদিকে পাকিস্তান দলের নেতৃত্ব দয় সরফরাজ আহমেদ। পাকিস্তান দলের দশজন খেলোয়াড়ই পূর্বে দেশের মাঠিতে আন্তর্জাতিক ম্যাচে খেলেনি। বিশ্ব একাদশের খেলোয়াড়েরা প্রতিযোগিতা শুরুর একদিন আগেই করা নিরাপত্তার মধ্য দিয়ে লাহোরে পৌছে যায়। কাপটির নামকরণ করা হয় পাকিস্তানের ৭০তম স্বাধীনতা দিবসের স্মরণে।
আয়েশা রাজা ফারুক

আয়েশা রাজা ফারুক () হচ্ছেন একজন পাকিস্তানি রাজনীতিবিদ যিনি মার্চ ২০১৫ থেকে পাকিস্তানের সিনেট-এর সদস্য। পূর্বে তিনি ২০১৩ থেকে ২০১৫ সাল পর্যন্ত পাকিস্তানের জাতীয় সংসদের সদস্য ছিলেন।
১৯৯৫ সালে তিনি লাহোর ইউনিভার্সিটি অফ ম্যানেজমেন্ট সায়েন্সেস থেকে মাস্টার অফ বিজনেস অ্যাডমিনিস্ট্রেশন (এমবিএ) ডিগ্রী লাভ করেন এবং ২০১৩ সালে তিনি পাঞ্জাব বিশ্ববিদ্যালয় থেকে আইন বিষয়ে স্নাতকোত্তর ডিগ্রী অর্জন করেন।<ref name="nation/3march2018"></ref>
পাকিস্তানের সাধারণ নির্বাচন, ২০১৩-এ পাঞ্জাবে মহিলাদের জন্য সংরক্ষিত আসনে পাকিস্তান মুসলিম লীগ (এন) (পিএমএল-এন) এর প্রার্থী হিসেবে তিনি পাকিস্তানের জাতীয় সংসদে নির্বাচিত হন। নভেম্বর ২০১৩-এ, তিনি পোলিও নির্মূলকরণে প্রধানমন্ত্রীর কেন্দ্রী ব্যক্তি হিসেবে নিযুক্ত হন। মার্চ ২০১৫-এ তিনি জাতীয় সংসদ থেকে পদত্যাগ করেন।
পাকিস্তান সিনেট নির্বাচন, ২০১৫-এ পাকিস্তান মুসলিম লীগ (এন) প্রার্থী হিসেবে তিনি মহিলাদের জন্য সংরক্ষিত আসনে পাকিস্তানের সিনেটে নির্বাচিত হন।
মার্চ ২০১৮-এ, তিনি পোলিও নির্মূলকরণে ভূমিকার জন্য পাকিস্তান সরকারের কাছ থেকে পাকিস্তানের তৃতীয় সর্বোচ্চ বেসামরিক পুরস্কার সিতারা-ই-ইমতিয়াজ লাভ করেন।
বড় মোহনসিং

বড় মোহনসিং ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার একটি জনগণনা নগর৷ এটি শিলিগুড়ি পৌরসংস্থা সংলগ্ন ও বৃহত্তর শিলিগুড়ি নগরের অংশ৷ শহরটির উত্তরে রয়েছে বৈরাতিশাল জনগণনা নগর৷
বড় মোহনসিং জনগণনা নগরটি দার্জিলিং জেলার মাটিগাড়া ব্লকের অন্তর্ভুক্ত৷ শহরটি শিলিগুড়ি পুলিশ কমিশনারেটের বাগডোগরা থানার অন্তর্গত৷
২০১১ খ্রিষ্টাব্দের ভারতের জনগণনা অনুসারে বড় মোহনসিং জনগণনা নগরের জনসংখ্যা ১৫৬১৬ জন, যার মধ্যে ৭৭৯৮ জন পুরুষ ও ৭৮১৮ জন নারী৷ প্রতি হাজার পুরুষে ১০০৩ জন নারী৷ ৬ বছর অনুর্দ্ধ ১৩৪১ জন শিশু, যা সমগ্র জনসংখ্যার ৮.৫৯ %৷ ৬ বছরোর্দ্ধ জনসংখ্যার ৮৯.৯৩% অর্থাৎ ১২৮৩৭ জন সাক্ষর৷
জনগণনা নগরটিতে ১৪৫২৪ জন হিন্দু, ২৩০ জন মুসলিম, ৪১৯ জন খ্রিস্টান, ৪ জন শিখ, ৪১১ জন বৌদ্ধ ও ৫ জন জৈন বাস করেন৷
শহরটি ২৭ নং জাতীয় সড়কের ওপর অবস্থিত৷ বাগডোগরা বিমানবন্দরটি শহরটির নিকটেই অবস্থিত৷ উত্তরবঙ্গের অন্যতম গুরুত্বপূর্ণ শহর শিলিগুড়ির পার্শ্ববর্তী হওয়ার জন্য এই শহরটি থেকে জেলাটির বিভিন্ন শহরসহ কোচবিহার, জলপাইগুড়ি ও কিশানগঞ্জ শহর সড়কপথে যুক্ত৷ নিকটবর্তী রেলস্টেশনটি হলো মাটিগাড়া রেলওয়ে স্টেশন৷
আতিশ পারে

আতিশ পারে () সাদত হাসান মান্টোর প্রকাশিত প্রথম ছোট গল্প সংকলন। এটি ১৯৩৬ সালে প্রকাশিত হয়, তখন মান্টো অমৃতসরে থাকতেন। এ সংকলনের দুটো গল্প 'তামাশা' এবং 'তাকাত কা ইমতেহাঁ' প্রথম একটি আঞ্চলিক সাপ্তাহিক আবদুল বারি আলিগ 'খালাক'-এ প্রকাশিত হয়। তবে সংকলনটি প্রকাশিত হয়েছে লাহোর থেকে, মান্টো তার মৃত পিতাকে এটি উৎসর্গ করেন।
এ সংকলনে মোট আটটি গল্প আছে:
কাসিমের নাম আগে ছিলো "জি আয়া সাহাব", যাইহোক এটিসহ আরও তিনটি গল্প - খুনি ঠুক, দিওয়ানা সায়ার, এবং চোরি অন্যান্য সংকলনেও অন্তর্ভুক্ত ছিলো।
লালমন, দার্জিলিং

লালমন ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার একটি জনগণনা নগর৷ এটি শিলিগুড়ি পৌরসংস্থা সংলগ্ন ও বৃহত্তর শিলিগুড়ি নগরের অংশ৷ শহরটির উত্তরে বৈরাটিশাল জনগণনা নগর রয়েছে৷
লালমন জনগণনা নগরটি দার্জিলিং জেলার নকশালবাড়ি ব্লকের অন্তর্ভুক্ত৷ শহরটি শিলিগুড়ি পুলিশ কমিশনারেটের বাগডোগরা থানার অন্তর্গত৷
২০১১ খ্রিষ্টাব্দের ভারতের জনগণনা অনুসারে লালমন জনগণনা নগরের জনসংখ্যা ৬৮৯৪ জন, যার মধ্যে ৩৫৯০ জন পুরুষ ও ৩৩০৪ জন নারী৷ প্রতি হাজার পুরুষে ৯২০ জন নারী৷ ৬ বছর অনুর্দ্ধ ৭৭১ জন শিশু, যা সমগ্র জনসংখ্যার ১১.১৮ %৷ ৬ বছরোর্দ্ধ জনসংখ্যার ৮০.০৬% অর্থাৎ ৪৯০২ জন সাক্ষর৷
শহরটি ২৭ নং জাতীয় সড়কের ওপর অবস্থিত৷ বাগডোগরা বিমানবন্দরটি শহরটির নিকটেই অবস্থিত৷ উত্তরবঙ্গের অন্যতম গুরুত্বপূর্ণ শহর শিলিগুড়ির পার্শ্ববর্তী হওয়ার জন্য এই শহরটি থেকে জেলাটির বিভিন্ন শহরসহ কোচবিহার, জলপাইগুড়ি ও কিশানগঞ্জ শহর সড়কপথে যুক্ত৷ নিকটবর্তী রেলস্টেশনটি হলো বাগডোগরা রেলওয়ে স্টেশন৷
ডুমরিগুড়ি

দুমরিগুড়ি ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার একটি জনগণনা নগর। এটি শিলিগুড়ি পৌরসংস্থা সংলগ্ন ও বৃহত্তর শিলিগুড়ি নগরের অংশ। শহরটির পশ্চিমে রয়েছে বাগডোগরা জনগণনা নগর।
দুমরিগুড়ি জনগণনা নগরটি দার্জিলিং জেলার নকশালবাড়ি ব্লকের অন্তর্ভুক্ত। শহরটি শিলিগুড়ি পুলিশ কমিশনারেটের বাগডোগরা থানার অন্তর্গত।
২০১১ খ্রিষ্টাব্দের ভারতের জনগণনা অনুসারে দুমরিগুড়ি জনগণনা নগরের জনসংখ্যা ১৩৪১৬ জন, যার মধ্যে ৬৯৫১ জন পুরুষ ও ৬৪৬৫ জন নারী। প্রতি হাজার পুরুষে ৯৩০ জন নারী। ৬ বছর অনুর্দ্ধ ১৩৪০ জন শিশু, যা সমগ্র জনসংখ্যার ৯.৯৯ %। ৬ বছরোর্দ্ধ জনসংখ্যার ৮৬.৩৩% অর্থাৎ ১০৪২৫ জন সাক্ষর।
জনগণনা নগরটিতে ১১৮৬৭ জন হিন্দু, ১২৭৩ জন মুসলিম, ১২৭ জন খ্রিস্টান, ৩৯ জন শিখ, ৯৫ জন বৌদ্ধ ও ৮ জন জৈন বাস করেন।
শহরটি ২৭ নং জাতীয় সড়কের ওপর অবস্থিত। বাগডোগরা বিমানবন্দরটি শহরটির নিকটেই অবস্থিত। উত্তরবঙ্গের অন্যতম গুরুত্বপূর্ণ শহর শিলিগুড়ির পার্শ্ববর্তী হওয়ার জন্য এই শহরটি থেকে জেলাটির বিভিন্ন শহরসহ কোচবিহার, জলপাইগুড়ি ও কিশানগঞ্জ শহর সড়কপথে যুক্ত। নিকটবর্তী রেলস্টেশনটি হলো বাগডোগরা রেলওয়ে স্টেশন।
লেইলা খান

লেইলা খান () হচ্ছেন একজন পাকিস্তানি রাজনীতিবিদ যিনি এপ্রিল ২০১৮ থেকে মে ২০১৮ পর্যন্ত আব্বাসি মন্ত্রিসভায় কেন্দ্রীয় শিক্ষা ও পেশাদারী প্রশিক্ষণ প্রতিমন্ত্রী হিসেবে দায়িত্ব পালন করেন। তিনি জুন ২০১৩ থেকে মে ২০১৮ পর্যন্ত পাকিস্তান জাতীয় সংসদের সদস্য ছিলেন।
তিনি যোগাযোগ অধ্যয়নে স্নাতক সম্পন্ন করেছেন।
পাকিস্তানের সাধারণ নির্বাচন, ২০১৩-এ তিনি পাঞ্জাব থেকে মহিলাদের জন্য সংরক্ষিত আসনে পাকিস্তান মুসলিম লীগ (এন) এর প্রার্থী হিসাবে পাকিস্তান জাতীয় সংসদে নির্বাচিত হন।
ডিসেম্বর ২০১৪-এ, তিনি মরিয়ম নওয়াজের পদত্যাগের পর প্রধানমন্ত্রীর যুব কর্মসূচির নিযুক্ত হন, মরিয়ম নওয়াজ চেয়ারপারসন থাকাকালীন লেইলা খান তার উপদেষ্টা হিসেবে দায়িত্ব পালন করেছেন।<ref name="nation/26dec2014"></ref> ২০১৮ সালের এপ্রিল মাসে তাকে প্রধানমন্ত্রী শহীদ খাকান আব্বাসির কেন্দ্রীয় মন্ত্রিসভায় অন্তর্ভুক্ত করা হয় এবং কেন্দ্রীয় শিক্ষা ও পেশাদারী প্রশিক্ষণ প্রতিমন্ত্রী হিসেবে নিযুক্ত করা হয়। ৩১ মে ২০১৮-এ শহীদ খাকান আব্বাসির কেন্দ্রীয় মন্ত্রিসভার মেয়াদ শেষ হওয়ার পর জাতীয় সংসদের বিলুপ্তির পরে লেইলা খানকে কেন্দ্রীয় শিক্ষা ও পেশাদারী প্রশিক্ষণ প্রতিমন্ত্রী পদটি ছেড়ে দিতে হয়॥
তাতিয়ানা আব্রামোভা

তাতিয়ানা আব্রামোভা টিয়ুমেনে জন্মগ্রহণ করেন এবং জন্মের পরেই নিঝনেভারতোভোস্ক এ চলে যান। কয়েক বছর পর তারা আবার টিউম্যান এ চলে আসেন্,যেখানে তাটিয়ানা সঙ্গীত স্কুল থেকে স্নাতক শেষ করেন। উচ্চ বিদ্যালয় এষ করার পরে তার পরীক্ষার জন্য মস্কো আসার কথা থাকলেও তিনি অপ্রত্যাশিতভাবে সেন্ট পিটার্সবার্গে চলে আসেন এবং সেখানেই থেকে যান। ১৯৯২ সালে তিনি মর্নিং স্টার নামে একটি পপ সংগীত প্রতিযোগীতায় অংশ নিয়েছিলেন এবং ১৯৯৫ সালে তার প্রথম অ্যালবাম ""লেটার"" প্রকাশ করেছিলেন। ১৯৯৪ সালে তিনি ইয়াল্টা-মস্কো-ট্রানজিট (দ্বিতীয় পুরস্কার), ইউরোপ প্লাস (শ্রোতা পুরস্কার) পান এবং ভিয়েটেস্কের স্লাভিয়ানস্কি বাজার এবং "সেন্ট পিটার্সবার্গে" তরুণ অভিনয়কারীদের প্রতিযোগিতাতে অংশ নেন। ১৯৯৬ সালে তিনি নাট্য থিয়েটারের অভিনেতা ও পরিচালক হিসাবে সেন্ট পিটার্সবার্গে ইউনিভার্সিটি অফ হিউম্যানিটিস থেকে স্নাতক শেষ করেন। তিনি টিভি প্রোগ্রামের একটি সিরিজ হোস্ট করেছেন ("সঙ্গীত পরীক্ষা" এবং "শারম্যান শো", রাশিয়া -1 )।
তিনি ফটোগ্রাফার এবং ক্যামেরাম্যান সের্গেই কুলিশেনকোকে বিয়ে করেছিলেন। তাদের ২ টি সন্তান ছিল - ইভান (২০০৪) এবং আলেকজান্ডার (২০০৮)। ২০১৪ সালের মে মাসে তিনি অভিনেতা ইউরি বেলাইয়েভকে বিয়ে করেন।
গওহর আরা বেগম

গওহরের মা বিখ্যাত মোগল সম্রাজ্ঞী মুমতাজ মহল ১৬৩১ সালে তাকে জন্ম দেওয়ার সময় মারা যান। মুমতাজ মহলের মৃত্যুতে সম্রাট শাহ জাহান প্রচন্ড কষ্ট পান। তার নামেই বিখ্যতা স্মৃতি সৌধ তাজমহল তৈরী করা হয়। সম্রাট শাহ জাহানের ৪ পুত্র পরস্পরের সাথে উত্তরাধিকার যুদ্ধে জড়িয়ে পড়ে। এই যুদ্ধে গওহর আরা বেগম জড়িত ছিলেন কি না সে সম্পর্কে খুব বেশি জানা যায় না।
গওহর আরা বেগম ১৭০৬ সালে মারা যান।
গওহর আরা বেগম তার বাবার ও ভাইয়ের রাজত্বকালে খুব বেশি রাজনৈতিক কর্মকাণ্ডে জড়াতেন না।
উত্তরাধিকার যুদ্ধের সময়েও তিনি জড়িত ছিলেন না। তবে ধারণা করা হয় উত্তরাধিকার যুদ্ধের সময় তিনি তার চতুর্থ ভাই মুরাদ বখশের সিংহাসন লাভকে সমর্থন করেছিলেন। তবে এটা যদি সত্য হয়, তাহলে তাকে বিজয়ী ভাই আওরঙ্গজেবের দ্বারা কারাগারে বন্দী হওয়ার কথা ছিলো। কিন্তু তিনি বন্দী হন নি।
তার বোনদের সাথে গওহর আরা বেগমকে সম্রাট শাহজাহান বিয়ে করা থেকে নিষিদ্ধ করেন। তবে তার বাবার শাসনামলের পতন ঘটলে তিনি অনেকের বিয়ের ব্যবস্থা করেন। ১৬৭৩ সালে দারার শিকোহের পুত্র সিফির শিকোহ আওরঙ্গজেবের মেয়ে জুবদাত-উন-নিসাকে বিয়ে করেন। এই বিয়ের আয়োজন করেন গওহর আরা বেগম এবং তার মামাতো ভাই হামিদা বানু বেগম।
১৬৭২ সালে দারা শিকোহর নাতনী সালিম বনু বেগম ( যাকে তিনি দত্তক নিয়েছিলেন) এবং আওরঙ্গজেবের চতুর্থ পুত্র রাজকুমার মুহম্মদ আকবরের বিয়েতে তিনি আরও গুরুত্বপূর্ণ ভূমিকা পালন করেন। বিবাহের অনুষ্ঠানে তিনি "দিল্লি গেট থেকে বেগম মহল" পর্যন্ত কাঠের কাঠামো দিয়ে আলোকসজ্জা করেছিলেন।
১৭০৬ সালে শাহজাহানবাদে গওহর আরা বেগম মারা যান। সেই সময় সম্রাট আওরঙ্গজেব, দাক্ষিণাত্য মালভূমিতে ছিলেন। বোনের মৃত্যুতে তিনি প্রচন্ড কষ্ট পেয়েছিলেন। তিনি বলতেন, ""শাহ জাহানের সব সন্তানদের মধ্যে, তিনি এবং আমি বেঁচে আছি।""
সুধীরা দাস

সুধীরা দাস (১৯৩২-২০১৫) একজন ভারতীয় প্রকৌশলী ছিলেন। তিনি ছিলেন ওডিশা রাজ্যের প্রথম নারী প্রকৌশলী। তিনি এমন সময়ে প্রকৌশলবিদ্যা অধ্যয়ন করেছিলেন, যখন ভারতে নারীদের শিক্ষার্জনকে বাঁকা চোখে দেখা হত।
সুধীরা দাস ১৯৩২ সালের ৮ মার্চ ওডিশার কটকে জন্মগ্রহণ করেন। ছোটবেলা থেকেই তিনি গণিত 
ভালবাসতেন।
১৯৫১ সালে র‍্যাভেনশ কলেজ থেকে স্নাতক হবার পর কলকাতা বিশ্ববিদ্যালয় থেকে তিনি ১৯৫৬ সালে কলকাতা বিশ্ববিদ্যালয় থেকে রেডিও ফিজিক্স ও ইলেকট্রনিকসে স্নাতকোত্তর ডিগ্রি লাভ করেন।
স্নাতক ডিগ্রি অর্জনের পর তিনি ১৯৫৭ সালে ওডিশার বেরহামপুর প্রকৌশল বিদ্যালয়ের (বর্তমান উমাচরণ পট্টনায়ক প্রকৌশল বিদ্যালয়) গণিত পাঠদান শুরু করেন। এরপর, তিনি রৌরকেলা মহিলা পলিটেকনিক ইন্সটিটিউটের অধ্যক্ষ হিসেবে নিযুক্ত হন। ১৯৫৭ সাল থেকে ১৯৯০ সাল পর্যন্ত তিনি ওডিশা রাজ্য সরকারের বিভিন্ন ক্ষেত্রে নানা রকম পদে নিয়োজিত ছিলেন। এসময়ে, তিনি ভুবনেশ্বর মহিলা পলিটেকনিক ইন্সটিটিউট প্রতিষ্ঠা করেন।
২০১৫ সালের ৩০ অক্টোবরে তিনি ৮৩ বছর বয়সে মৃত্যুবরণ করেন।
সখারাম গণেশ দেউস্কর

সখারাম গণেশ দেউস্কর একজন জাতীয়তাবাদী সাংবাদিক ও লেখক। তিনি জন্মসূত্রে মরাঠী। কিন্তু তিনি বাংলা ভাষা ও সাহিত্যে অশেষ ব‍্যুৎপত্তি লাভ করেছিলেন। তিনি মূলত বাংলা ও মরাঠীতে লেখালেখি করেছেন। ভারতীয় চিন্তাচেতনার অগ্রপথিকদের ভিতর সখারামের নাম স্বর্ণাক্ষরে লেখা রয়েছে।
১৮৬৯ খ্রিস্টাব্দের ১৭ই ডিসেম্বর দেওঘরের কাছাকাছি তাঁর জন্ম হয়। তাঁদের আদি বাসস্থান ছিল মহারাষ্ট্রের অন্তর্গত রত্নগিরি জেলায় দেউস নামক গ্রামে। ১৮৯১ সালে সখারাম বৈদ‍্যনাথ ইংরেজি স্কুল থেকে প্রবেশিকা পরীক্ষা পাস করেন এবং কিছুদিন পর ঐ স্কুলেই সেকেন্ড পণ্ডিত পদে নিযুক্ত হন। মরাঠী সাহিত্যের পাশাপাশি বাংলা ভাষা ও সাহিত্যের প্রতি তাঁর ছাত্রাবস্থা থেকেই অনুরাগ ছিল। "প্রতিভা" নামক মাসিকপত্রে তিনি প্রবন্ধ লিখতেন।
সখারাম গণেশ দেউস্কর একজন প্রগতিশীল ও নির্ভীক মানুষ ছিলেন। "হিতবাদী" পত্রিকায় দেওঘরের তৎকালীন ম‍্যাজিস্ট্রেট লর্ড হার্ডের বিরুদ্ধে কলম ধরার ফলে তিনি কোপের মুখে পড়েন। ১৮৯৭ সালে তিনি বিদ‍্যালয় থেকে ইস্তফা দিয়ে কলকাতায় চলে আসেন এবং সাংবাদিকতাকেই পূর্ণসময়ের পেশা হিসাবে গ্রহণ করেন। "হিতবাদী" পত্রিকার তৎকালীন সম্পাদক কালীপ্রসন্ন কাব্যবিশারদ সখারামকে ঐ পত্রিকার প্রুফ-রিডার হিসাবে নিয়োগ করেছিলেন। ১৯০৭ সালে কালীপ্রসন্নের মৃত‍্যুর পর, সখারাম গণেশ দেউস্করই পত্রিকার সম্পাদক পদে নিযুক্ত হন। পরে তিনি জাতীয় শিক্ষা পরিষদের বাংলা ভাষা ও ভারতীয় ইতিহাসের অধ‍্যাপক পদ বরণ করে নেন। এর ভিতরেই ১৯১০-এ তাঁর "দেশের কথা" প্রকাশিত হয়। বইটিতে তিনি ব্রিটিশ সাম্রাজ‍্যবাদী শক্তি-কৃত ব‍্যাপক অর্থনৈতিক লুন্ঠন ও শোষণের নির্মম সমালোচনা করেছিলেন। ফলত স্বাভাবিকভাবেই বইটি বাজেয়াপ্ত হয়। এইরকম একজন রাজরোষে পতিত ও বিতর্কিত অধ‍্যাপককে নিয়ে জাতীয় শিক্ষা পরিষদ কর্তৃপক্ষ বিব্রত ও শঙ্কিত বোধ করছেন বুঝতে পেরে সখারাম গণেশ দেউস্কর স্বেচ্ছায় ইস্তফা দেন।
তাঁর স্ত্রী ও একমাত্র পুত্র উভয়েই প্রয়াত হলে পরে সখারাম মানসিকভাবে বিপর্যস্ত হয়ে পড়েন। তিনি তাঁর কর্মভূমি কলকাতা ছেড়ে, পিতৃপুরুষের ভিটে মহারাষ্ট্রে ফিরে যান। ১৯১২ সালের ২৩শে নভেম্বর জন্মভূমি দেওঘরে তিনি শেষ নিঃশ্বাস ত‍্যাগ করেন।
বিশাখা দত্ত

বিশাখা দত্ত হলেন একজন ভারতীয় চলচ্চিত্র নির্মাতা, নারী অধিকার কর্মী ও সাংবাদিক।
বিশাখা দত্ত মুম্বাইভিত্তিক অলাভজনক প্রতিষ্ঠান পয়েন্ট অব ভিউয়ের সহপ্রতিষ্ঠাতা ও এক্সিকিউটিভ ডিরেক্টর। সংগঠনটি নারী অধিকার নিয়ে কাজ করে থাকে। তিনি ক্রিয়েটিভ রিসোর্স ফর এমপাওয়ারমেন্ট ইন অ্যাকশন এবং উইকিমিডিয়া ফাউন্ডেশনের সাথেও যুক্ত ছিলেন। তিনি ২০১০ সাল থেকে ২০১৪ সাল পর্যন্ত উইকিমিডিয়া ফাউন্ডেশনের সাথে যুক্ত ছিলেন। তিনিই প্রথম ভারতীয়, যিনি উইকিমিডিয়া ফাউন্ডেশনের বোর্ড অব ট্রাস্টির সাথে যুক্ত ছিলেন।
১৯৯৮ সালে তিনি ভারতের মহারাষ্ট্র রাজ্যের নারী পঞ্চায়েত নিয়ে রচিত "অ্যান্ড হু উইল মেক দ্য চাপাতিজ?" বইটি সম্পাদনার সাথে যুক্ত ছিলেন। ২০০৮ সালে বইটি হোখস্টাডট পুরস্কারে ভূষিত হয়। ২০০৩ সালে বিশাখা দত্ত নির্মিত প্রামাণ্যচিত্র "ইন দ্য ফ্লেশ : থ্রি লাইভস ইন প্রস্টিটিউশন" মুক্তি পায়।